text:
Muri gereza ibikorwa bitandukanye by’imyidagaduro bahabwa umwanya abantu bagasabana mu mikino itandukanye, amatorerero n’amadini bihabwa uburenganzira busesuye, amakinamico ndetse n’indi mikino ngororamubiri nabyo bagahabwa umwanya mu rwego rwo gufasha uri muri gereza kutihugiraho, ahubwo akagira umwanya wo kuruhura mu bwonko nkuko umuntu wese akenera kuruhuka agahindura ibyo yiriwemo akajya mu bindi bituma mu mutwe haruhuka.
Iyo ugezemo imbere usangamo ibibuga bitandukanye bikinirwamo imikino itandukanye, nk’iby’umupira w’amaguru, iby’imikino y’amaboko, usangamo abakina imikino ngororamubiri, hakabamo amatorero y’imbyino za gakondo ndetse n’iza kizungu, hakabamo kandi amadini n’amatorero buri dini rigahabwa umwanya waryo kuko nta dini ryemewe muri iki gihugu rihezwa mu gutanga inyigisho ryazo, nkuko hanze mu yandi matorero bigenda ndetse bikaba ari nabyo binafasha abakoze ibyaha benshi kwihana bakabohoka bakazava muri gereza barahindutse.
Ku bibabaza rero ku buzima bw’umuntu uri muri gereza, iyo uri muri gereza ubona umwanya uhagije wo gutuza ukaganira n’abandi kuko iyo ugezemo usanga hari abandi bantu kandi bafite ubumuntu bakwakirana ubwuzu, ni ahantu nk’ahandi hose itandukaniro nuko hari ibyo uba utemerewe bitewe n’impamvu z’igifungo, urugero nko kuba wajya gusura umuryango wawe, gutembera aho ushaka ndetse no kuba wanywa inzoga ku bazinywa kuko byo bitemewe.
Mu buhamya bwa benshi mu basoje ibihano byabo, bakubwira ko bakinjira muri gereza bumvaga ubuzima burangiye, gusa iyo bamaze kugeramo basanga ubuzima ari ubusanzwe aho abantu basabana ndetse bakanahabwa uburenganzira busesuye, dore ko nta muntu numwe babuza ubwisanzure bwe akarusho hakaba umutekano uruta uwahandi kuko ntawe ushobora gusagarira undi, uko inzego zibanze zubatse mu rwego rw’imiyoborere ninako muri gereza biba bimeze. Muri gereza buri wese ahabwa umwanya bijyanye n’ibikorwa by’imyidagaduro yifuza kujyamo kuko ntawe bahatira kujya mu gikorwa runaka atariwe ubyihitiyemo cyane nko mu bijyanye n’amadini n’amatorero buri wese asengera mu idini rye.


c: text/html

text:
UBUTUMWA BWIZA BW’AGAKIZA: Kubaturwa ku cyaha
Michael Hardt
Iyo umuntu ahindukiriye Kristo, maze akamwiringira yishingikirije igikorwa yasohoje ku musaraba i Nyabihanga,yuzura umunzero. Ahita «agira amahoro n’Imana» (Abroma 5,1), nuko agashaka kumenyesha abandi icyo yaronse,n’umunezero we. Nibwo hari ikibi kiza kikamutungura, yaba ari igitekerezo kibi, ijambo ribi, cyangwa se ikindi kibi kurushaho: None se bigenze bite? – Umuntu akibaza ati: nabashije nte kongera kubigenza kuriya ? Ko natuye ibyaha byanjye nkakira Yesu nk’Umukiza wanjye! Ndamukunda rwose, none ntangiye kandi kugenza nka kera… Dore ga gushidikanya kuraje: ese narahindukiye koko ? Narihannye bihagije ? Bishoboka bite se ko nongeye gucumura? Ese nabasha nte «kubaturwa», niko kuvuga gukurwa bidasubirwaho mu mbaraga z’icyaha, n’ububata bwacyo?
Ibibazo bikurikira biragufasha kubona ibisubizo, twifashishije ibice bya 5 kugeza 8 mu rwandiko rw’Abaroma.
1. Ibyaha n’icyaha bitandukanye bite?
Ni nk’itandukaniro hagati y’igiti n’imbuto zacyo.Ibyaha ni ibikorwa bigayitse, nk’imbuto zisoromwa ku giti. Icyaha ni igiti ubwacyo, isoko y’ibikorwa byose bigayitse aribyo byaha.Niyo mpamvu umuntu ateye ikibazo kurusha uko agaragara ; ntabwo bihagije gukemura ikibazo cy’ibyaha, bikurwaho cyangwa byicuzwa, ahubwo hagomba gukemurwa ikibazo cy’isoko y’aho biva : nicyo cyaha.
2. Ni ikihe gisubizo Imana yatanze ku byaha no ku cyaha ?
Ibyaha byarababariwe.Niba wizeye Kristo, utsindishirizwa ibyaha byawe. Nyamara icyaha ubwacyo ntigikurwaho cyangwa ngo kibabarirwe. Kigomba gucirwa urubanza.Nicyo Imana yakoreye ku musaraba ( Abaroma 8,3). Ibikorwa bibasha kubabarirwa, ariko kamere mbi yo, ntibishoboka : igomba gucirwa urubanza.
3. Uwizera ahora munsi y’ubutware n’imbaraga z’icyaha ?
Oya.Uwizera hari ubwo ashobora gukora icyaha ( 1 Yohani 2,1), icyakora ntahora ari ugomba gucumura. Ntabwo icyaha ari itegeko ry’ubuzima bwe, kibasha kwirindwa.
Kugira ngo uwizera abashe kubaturwa ku mbaraga z’icyaha, reka turebe neza ibibazo bikurikira.
4. Ni iyihe miryango ibiri tubona mu Baroma 5 ?
Kubwa kamere, umuntu wese ni ukomoka kuri Adamu. Abemera bakizera Kristo bose ni abagize ubwoko ( umuryango) wa Kristo. Gupfana na Kristo bituma dutandukanywa na Adamu . Uhereye ubwo tuba abo mu bwoko ( umuryango) Kristo abereye umutwe, cyangwa Umutware.
5. Ni izihe ngaruka zo kuba mu muryango wa Adamu ?
Ukomoka kuri Adamu wese agira icyo amukomoraho :ni icyaha, ingaruka yacyo ikaba urupfu. Kugeza ubu urupfu ruri hose,nicyo kigaragaza ko icyaha cyageze kuri bene Adamu bose. Icyo cyaha gisoromwaho imbuto mbi, nizo byaha.
6. Ni iki kiranga abo mu muryango wa Kristo ?
Ubuntu bw’Imana bwarasesekaye, ndetse bwarasendereye kubwa benshi, babuboneramo gukiranuka, gutsindishirizwa ( Abaroma 5,15-19).Mu yandi magambo, uwo mu mryango wa Kristo wese yahinduwe umukiranutsi.
7. Noneho se, niba ndi uwo mu muryango wa Kristo, kubw’ubuntu gusa, mbasha kwikomereza gucumura ?
Oya.Ntabwo ubuntu ari impamvu tubona ituma dukora ibyaha ( wareba n’ikibazo gikurikiraho).
8. Kuki nta kwirengagiza ibicumuro byakozwe n’uwizera (Abaroma 6,1,2)?
Kuko kubw’icyaha twamaze gupfa, dupfanye na Kristo. Kristo yapfiriye ku musaraba, sibyo se ? Noneho turi aba Kristo ; tubatijwe kubwa Kristo ; mu mubatizo «kubwa Kristo», dushushanywa nawe, turi umwe nawe. Bityo Kristo yarapfuye, twarapfuye natwe, ntabwo tukiri «abana ba Adamu», ntitukiri ab’umuntu wa kera !
9. Ko bishoboka se ko nongera gukora ibyaha,ibyo biva kuki ? Ntabwo se napfanye na Kristo ?
Ijambo ry’Imana mu Baroma igice cya 6 kugeza 8 ritubwira ko hariho umuntu wa kera kandi akaba yarabambanywe na Kristo. Ariko uwizera incuro nyinshi amenyera mu mubabaro ko agifite umubiri muri we ( aha ijambo « umubiri » ntirivuga uyu muntu ufatika tubona, ahubwo ni kamere y’icyaha imutuyemo). Niyo mpamvu abasha kongera gucumura. Kugira ngo ubyumve cyane, soma ibibazo ku gice cya 7.
10. Twumva dute : «umuntu wa kera yabambanywe na we » (Abaroma 6,6) ?
«Umuntu wanjye wa kera» ni uwo nariwe mbere yuko mpindukira, ndi uwo kwa Adamu, uwo mu muryango we (Abaroma 5,12 no gukomeza). Mbere yo guhindukira nari uwo kubazwa ibyo nkora byose kandi ndi umunyabicumuro. Maze gushushanywa na Kristo mu rupfu rwe, Imana ivuga yemeza ko wa muntu wanjye wa kera nawe yapfuye. Ntakindebera muri wawundi nariwe mbere yo guhindukira, wa muntu wa kamere y’ibicumuro.
Ese wabasha kwiyumvamo ibyo ? Oya! Nyamara bikomeza kuba ukuri kuko Imana ibihamya ityo. Ntabwo biterwa n’ibyo twiyumvamo, icya ngomba ni ibitekerezo by’Imana.
Ntabwo rero tugomba kwitiranya wa muntu wa kera (wapfuye) na kamere y’icyaha, umubiri ukidutuyemo (reba Abaroma 7,17,18,25 ; 8,4 ; 1 Abakor.3,2,3).
11. Ijambo umubiri w’icyaha, turyumva dute ?
Iri jambo turisanga mu Baroma 6,6b : « … kugira ngo umubiri w’icyaha ukurweho, twe kugumya tuba imbata z’icyaha ». Ijambo « umubiri w’icyaha » usobanura ibiturimo byose bigaragaza icyaha.
Uwizera aracyabasha gukora icyaha( yego , ntiyagombye kongera kugikora) , nyamara icyaha ntikikiri umuyobozi muri we.
12. Ikibazo cy’ibyaha byacu cyakemuwe n’urupfu rwa Kristo, ariko se ikibabazo cy’icyaha n’imbaraga zacyo cyakemuwe gute ?
Icyo nticyakemuwe n’uko Kristo yadupfiriye, ahubwo ni uko twapfanye nawe.
Reka twifashishe uru rugero rw’isano iri hagati y’imbata na shebuja, ubwo Paulo yandikaga uru rwandiko rw’Abaroma.Shebuja yari afite uburenganzira bwose ku mugaragu we agihe cyose uyu akiriho. Nyuma y’uko umugaragu apfuye, shebuja ntiyabashaga kuba hari ikindi yamukoraho. Natwe niko turi mu gihe cya none. Iyo dupfanye na Kristo icyaha gitakaza uburenganzira, ubutware n’ububasha cyari kidufiteho. Niko kubaturwa !
13. Insobanuro z’umubatizo ni izihe ?
Insobanuro z’umubatizo ni icyo gushushanywa na Kristo mu rupfu rwe.Nk’uko Kristo yapfuye kandi agahambwa, natwe niko twabatijwe ( Abaroma 6,2,3). Umubatizo ufite ibindi usobanura ; nk’uko ubatijwe aba abaye umwigishwa wa Kristo ( Yohani 4,1,2 na 1 Abakor. 10,2), n’ibindi…ariko ikigisho cyo mu Baroma 6 ni uko dushushanywa na Kristo mu rupfu rwe, bisobanura ko twapfanye nawe.
Tumenye neza ko umubatizo utaduha uburenganzira bwo kujya mw’ijuru.
14. Menya nte ko napfanye na Kristo ? Mbasha kubyiyumvamo ?
Oya !Ntawabasha kubyiyumvamo. Niba warizeye Kristo, ni igikorwa cyasohoye kandi ubyemezwa n’Ijambo ry’Imana.
15. Niba narapfanye na Kristo, bigira bubasha ki mw’isano mfitanye n’icyaha ?
Icyaha ( imibereho y’ububi, ihora irwanya Imana) ntabwo kikigufiteho ubutware.
Ni nk’umuntu wishyuye amafranga menshi kugira ngo atajya we ubwe ku rugamba, ahubwo hagire undi umugirayo. Niba ubutegetsi bw’igihugu bumwandikiye buti : « ugomba kuza ukajya ku rugamba noneho kuko uwari warukugiriyeho yamaze gupfa », nawe azasubiza ati : « Ntibinshobokera ko najyayo kuko namaze gupfa ». Agaragaza ko yifata nk’uwapfuye kuko uwamusimbuye yapfuye.
16. Niba narapfanye na Kristo,bigira bubasha ki mu mibereho yanjye ya buri munsi ?
Iyo icyaha gishaka gukoresha ubushobozi bwacyo kuri twe, dufite uburenganzira( kandi dutegetswe) kwibona nk’abamaze gupfa ( reba ikibazo cyo hejuru) ; kubwo kwizera tumenya neza ko tudategetswe kongera guha icyaha urwaho muri twe.
17. Uwizera akwiriye gukomeza amategeko ( cyangwa se nibura imiziririzo imwe n’imwe) kugira ngo adacumura ?
Oya.Gukomeza amategeko cyangwa imiziririzo ntabwo aribwo buryo bwo gukomerezamo. Ni uburyo bw’umubiri ( kuko ibyo byitabaza ubushobozi bwawo), niba ubigerageje, niwemere ( niba utari indyarya) ko ugiye gutsindwa. Paulo asobanura ko twapfuye ku mategeko ( nk’uko twapfuye ku cyaha), Abaroma 7,1-6.
Ikindi kandi tugomba kumenya, ni uko amategeko yahawe ubwoko bw’Abisiraheli bwonyine.
18. Uwizera noneho se yabaho ate imibereho ishimisha Imana ?
Atari uko yitondeye amategeko, ahubwo yiyegurira Kristo. Nitureka Mwuka Wera akadushyikiriza Kristo, nibwo azaduhesha uburyo bwo kubaho tunezeza Imana.
19. «Njye» wo mu Baroma 7 ninde (imirongo ya 7 kugeza 25)?
● Yaba ari Paulo ?
Oya. Ntabwo ari Paulo kuko agira ati : « Nanjye kera nari muzima ntafite amategeko…. »(Abaroma 7,9). Ntabwo rero ibyo byavugwa kuri Paulo wavutse ari umufarisayo ( Abafilipi 3,5).
● Yaba ari utizera ?
Oya, ntibishoboka. Umuntu wo mu Baroma 7 yamaze kugira kamere nshya, kuko avuga ngo arashaka gukora ibyiza ( Abaroma 7,19) kandi ko « yishimira amategeko y’Imana mu mutima » ( Abaroma 7,22). Ibyo ni ibigaragaza neza ibyo umutima w’umuntu mushya, watanzwe n’Imana igihe cyo kuvuka ubwa kabiri, wifuza( Yohani 3,3).
● Yaba ari uwizerza by’ukuri ?
Nibyo koko ! Uwizera nyakuri ariko utari mu mwanya ukwiriye ! Amagambo ngo « Ndi uwa kamere, naguriwe gutegekwa n’icyaha » ( Abaroma 7,14) ntabwo yavugwa ku muntu wizera uri mu mwanya ukwiriye.
● None se ninde ?
Ni wawundi wamaze kuvuka ubwa kabiri ; ntabe ayoborwa na Mwuka, ahubwo agengwa na kamere ( gereranya na 1 Abakor.3,1), wiringira imbaraga ze bwite, akagerageza gukomeza amategeko no gukora ibyiza ( akoreskeje imbaraga ze), ariko akananirwa buri gihe, bityo agahora ari mu maganya. Ntamenya ko umubiri uboneka nk’uwubaha Imana, « wubahiriza idini » cyangwa uhorana ibyifuzo byiza, ukomeza kuba umubiri.
Ntabwo ari imibereho isanzwe y’umukristo, nyamara benshi banyura muri iyo inzira mu gihe runaka cy’ubuzima bwa gikristo, kugeza ubwo bazamenya kwizera Kristo ndetse n’igikorwa cye gihagije aribyo kuvuga gushyira mu bikorwa kubaturwa rwose babikesha urupfu rwa Kristo. Uwizera abasha kugaruka kenshi kuri ibi bitekerezo mu mibereho ye.
20. Uwizera uwo afite kibazo ki ?
Uwo ahora agwa mw’ihurizo rihora rimubera ingorabahizi.Ni urugamba ruhora hagati ya kamere ya nshya na yayindi ya kera ( umubiri). Yifuza kugendera mu bwiza gusa ariko ntabigereho ; mu gihe ibibi atifuza abona aribyo agenderamo, urugamba rugakomeza rutyo ( Abaroma 7,19)!
21. Uwizera uwo amenya iki ( Abaroma 7,17-24) ?
Ibintu bigeze nibura kuri bitatu. Icyambere ni uko agifite ya kamere y’icyaha muri we, niwo mubiri (umurongo wa 17). Icya kabiri ni uko nta kiza kimutuyemo: «Nzi yuko muri njye, ibyo ni ukuvuga muri kamere yanjye, nta kiza kimbamo» (umurongo wa 18). Icya gatatu, ni uko atabasha kwikiza ubwe, ahubwo akeneye uwamutabara wundi : «Yemwe, mbonye ishyano ! Ninde wankiza uyu mubiri utera urupfu ? »( umurongo wa 24).
22. Iyo «njye» yo mu Baroma 7 amaze kumenya ko atakwisayura we ubwe, gutabarwa kuva he ?
Ku mpera y’igice cya 7, uwo muntu arekeraho kugerageza kwishakamo imbaraga zo kumukiza, maze agatangira gushakira ubutabazi ahandi.Noneho si « Nabasha nte kwikiza njye ubwanjye » ahubwo ni « Ninde wankiza uyu mubiri utera urupfu ?» ( Abaroma 7,24).
23. Ku mpera y’igice cya 7 tugera kuwuhe mwanzuro ?
Umwanzuro w’ibice bibiri. Icya mbere, uwo muntu yamenye ko ntacyo yakwimarira we ubwe, ko mu mubiri nta kiza kibamo ( Abaroma 7,18). Icya kabiri , amenya ko hariho kamere ebyiri, iya kera ( umubiri), itasha gukira namba, noneho n’inshya. Izo zombi ntaho zihurira. Ubwo uwo muntu niho ashimira Imana ( 7,25) kuko yamenye ko Imana yonyine ariyo yamukiza, kandi ibisabwa gukorwa byose byamaze gusohozwa na Nyagasani Yesu Kristo ( Abaroma 7,25 na 8,1). Umunzaro wa byose uri mu Baroma 8,1-11 ( wareba n’ibibazo bikurikiyeho).
24. Uwizera abasha gucirwaho iteka n’Imana ?
Oya !Kandi impamvu ni uko uwizera ari muri « Kristo ». Kandi rero muribuka ko Kristo yicaye mu bwiza iburyo bw’Imana. Niba hari uwaciraho iteka uwizeye , agomba kubanza akariciraho Kristo : ibyo ntibishoboka !
25. Amagambo «itegeko rya Mwuka w’ubugingo» n’ «itegeko ry’icyaha n’urupfu», asobanurwa ate?
Ijambo «itegeko » ribasha gusobanurwa «imibereho». Ibuye rigwa ku butaka: ni itegeko ry’imibereho y’ibiriho. «Itegeko rya Mwuka» naryo ni imibereho, ni ukuvuga ko Mwuka utuyobora ku gutekereza ibya Kristo buri gihe. Itegeko ry’icyaha naryo ni imibereho, kuko icyaha gihora kirwanya Imana kandi kikajyana mu rupfu.Iyo uwizera yiringiye Kristo, akizera ko igikorwa cye gihagije, kandi nta teka ricirwa ku bari muri Kristo Yesu ( niko kuvuga ko yemera « Ubutumwa bwiza bw’agakiza » ; Abefeso 1 ;13), Mwuka w’Imana yitegura gukorera muri we.
26. Icyaha, Imana yagitanzeho gisubizo ki?
Nta kwibagirwa ko ibikorwa, ibyaha ari byo byonyine bibabarirwa ariko icyaha cyo kigomba gucirwaho iteka.Nta kintu cyajyana na kamere y’Imana kitari icyo guciraho icyaha iteka. Amategeko ntacyo yabashaga gukora ku cyaha; yaragitwikururaga ariko ntihagire umuti atanga kuko umuntu atabasha kuyasohoza.
27. Ibi byose biha uwizera umudendezo wo kwiba, kwica no gukora ibyo amategeko yabuzaga byose ? Oya ? Kubera iki ?
Oya. Ugukiranuka kwemeza ko amategeko asohorera mu wizera. Impamvu ntabwo ari uko agerageza kwitondera amategeko, ahubwo ni uko ayoborwa na Mwuka, niko kuyoborwa n’ubushake bw’Imana, akaba rero yanga ikibi cyose.
28. Uwo murimo ushyirwa ute mu bikorwa ? Kuyoborwa na Mwuka ni iki ?
Mwuka ayobora uwizera kuri Kristo (Yohani 14,26 et 16,13,14), kandi ibyo bimwuzuza umunezero no gushaka kurushaho gusa na Kristo. Iyo twiganye Kristo, ibyo amategeko adushakaho «byizana» muri twe.
Dufate urugero. Amategeko ati: «Ntukibe». Uwizera ntaba munsi y’amategeko, ariko Mwuka ahora amwerekeza kuri Kristo. Kristo yari umutunzi, ariko yigize umukene kugirango dukungahare. Yavuze ko gutanga ari iby’igiciro kurusha guhabwa. Nk’uko uwizera yishimira Kristo no gushaka kumwigana, yifuza no kubigeza ku bandi. Ese ubwo yabasha ate kwiba kandi? (Abefeso 4,28).
Ni ibyumvikana ko iyo ariyo myifatire y’umuntu ukunda Nyagasani, ntabwo ari ibintu by’uko buri wese abyumva, ahubwo ni itegeko (= itegeko rikwiriye kandi ryo mu rukundo ; nicyo gituma intumwa Yohani avuga ko urukundo rw’Imana n’urw’abana bayo rushingiye ku kwitondera amategeko ye. Iyo hari umuntu ukunda, icyo yifuje cyose kiguhindukirira itegeko.
29. Uwizera ahora agenda ayoborwa na Mwuka ?
Nibyo byagombaga gukorwa, ariko siko bihora bigenda (tubimenyera ku mibereho yacu ya buri munsi). Uwizera by’ukuri yagombye guhora ayoborwa na Mwuka, ariko abasha kugeza aho « gushavuza Mwuka » ( Abefeso 4,30). Ibyo biba buri gihe uwizeye akoze icyaha, ntiyite kuri Kristo cyangwa agahora ari muri ubwo buzima, adafitanye nawe ubumwe.
30. Twamenya dute ko tugenda tuyoborwa na Mwuka ?
Ni iyo twegezayo ibishavuza Mwuka. Iyo ufite ibitekerezo bibi, usabwa kubyaturira Nyagasani. Iyo hari ijambo ribi wavuze, naryo ugomba kuryatura.Ntutegereze, komera ku busabane ufitanye n’Imana. Niba ubigenje utyo, Mwuka aba yiteguriye kongera kukuyobora no kukwerekeza kuri Kristo (Abaroma 8,14). Uko niko « twica ingeso za kamere » ( Abaroma 8,13) no kugenda tuyobowe na Mwuka.
31. Imana idufasha ite kugenda tuyoborwa na Mwuka ?
Imana yohereje Mwuka wayo kuba muri twe ( Abaroma 8,10,11). Ubu Mwuka Wera atuye mu muntu wese wizera ( reba na 1 Abakor.6,19). Atuma dutekereza ibya Kristo ( Yohani 16,14) kandi akatwumvisha uko Imana ari Data ( Abaroma 8,15,16). Niko gakiza kuzuye : Kuba waratsindishirijwe ku byaha, warabatuwe ku mbaraga z’icyaha, kandi ukamenya ko Imana ari Data udukunda ubihishuriwe na Mwuka !
32. Niba dufite agakiza kuzuye, ni kuki abizera benshi babazwa mu mubiri bakanapfa ? Umubiri se ntabwo uri mu gakiza twahawe ?
Abizera bababazwa kuko nabo bari mu byaremwe.Paulo nibyo asobanura mu Baroma 8,18 kugeza 29. Binyuze ku muntu, icyaha cyaje mw’isi, maze ingaruka iba yuko ibyaremwe byose biniha. Icyakora icyo kibazo kizabonerwa umuti. Dutegereje «kubaturwa kw’umuburi» (Abaroma 8,23). Ubwo Kristo azaza, tuzahabwa umubiri mushya. Tugitegereje ibyo, dufite «ibyiringiro» kandi Mwuka adufasha mu ntege nke zacu.
33. Hari abo Imana yageneye kurimbuka ?
Oya. Ntabwo Bibliya ivuga bene ibyo. Ahubwo Imana ishaka ko bose bakizwa (Tito 2,11; 1 Tim.2,4). Noneho, « Nuko iyo minsi yo kujijwa Imana yarayirengagije ; ariko noneho itegeka abantu bose bari hose kwihana» (Ibyakozwe 17,30). Mu Baroma 9,18 havugwa ko Imana inangira uwo ishaka (ariko ni nyuma yuko umuntu yinangiye we ubwe ; nkuko tubibona mu rugero rwa Farao: Abaroma 9,14-17). Mu Baroma 9,22,23 tubona byeruye ko Imana yateguriye ikuzo inzabya z’imbabazi, ariko ko yihanaganiye bikomeye inzabya z’umujinya ziteguriwe kurimbuka (ntabwo bivuga ko Imana ariyo yaziteguriye kurimbuka).
UBUTUMWA BUTANGAJE BW’INKURU NZIZA Y’AGAKIZA IBWIRA ABANTU BOSE.
«MURI MAKE» Hari ibibazo bitatu bikomeye bireba inyoko muntu :
- Ibyaha (= ibikorwa bibi)
- Imbaraga z’icyaha ( itegeko ry’imibereho yo gukora ibibi, isoko y’ibikorwa bibi byose)
- Imibabaro y’umubiri.
Ikibazo cyambere cyakemuwe n’urupfu Kristo yadupfiriye (Abaroma 3 kugeza 5).
Ikibazo cya kabiri cyakemuye n’uko twapfanye na Kristo (Abaroma 6).
Ikibazo cya gatatu kizakemurwa ubwo Kristo azagaruka (Abaroma 8).
Ariko kuri buri cyose, byose tubikesha Kristo!

robotstxt: allowed

filter: keep


text:
Bamwe mu batuye akarere Muhanga bavuga ko hari abagabo bakubita abagore babo nyuma yo kuva mu tubari basinze ibyo bigakurura amakimbirane mu miryango, Ubuyobozi bw’aka karere bukavuga ko hakomejwe ubukangurambaga bushishikariza abantu kwirinda icyakurura amakimbirane.
Kubwimana Providance, Nyiraneza Claudette, Uwimana Gorette na Kamanzi Benjamin batuye mu kagali ka Mubuga umurenge wa Shyogwe mu karere ka Muhanga, bamwe mu bagore bahura n’ibibazo mu miryango yabo bitewe no gukubitwa n’abo bashakanye bakavuga ko ahanini biterwa n’ubusinzi.
Ubwo yaganiraga na Radio Huguka Kubwimana Providance, yagize ati “ umugabo arajya mu kabari akaza yasinze ntatume umugore aryama bakarara barwana basakuza ntibaryame ugasanga umwe yagiye gucumbika ahandi urwo rugo rwazubakwa? None se wabigenza ute? ”.
Kamanzi Benjamin nawe avuga ko biterwa n’ubusinzi Ati “ biterwa n’ubusinzi bw’aha mu bubari nzi nka batatu mu mudugudu wacu bahoza abagore babo ku nkeke , nkanjye ndashaje ndakagura nkakajyana mu rugo , hari n’uherutse kurana n’umugore rwose amutwikira imyenda.”
Ibi kandi ni na byo Uwimana Gorette umwe mu batuye mu Kagali ka Mubuga nawe yemeza ko abagabo baho banywa agacupa bigakurura amakimbirane ,aho yagize ati “ akava wenda nko kunywa iryo cupa akaza yiyenza ku mugore ugasanga bakurijemo kurwana agacupa rose barakanywa bakagahembuka”.
Nyiraneza Claudette nawe yunga mu rya bagenzi be avuga ko hari ubwo umugabo aza yasinze agasagarira abo batasangiye bo mu rugo Ati “ biba biterwa n’uko bagenda bagasinda maze bakiyenza ku bo mu rugo kandi ntawe basangiye”.
Mu gihe bavuga ibi umuyobozi ushinzwe uburinganire n’iterambere ry’umuryango mu karere ka Muhanga Uwamahoro Beatha avuga ko hakomeje gukorwa ubukangurambaga bugamije kurwanya amakimbirane mu muryango ariko kandi uwinangira akazajya ajyanwa mu kigo ngororamuco. Aho agira ati “naho ubundi tubigisha kubana neza mu miryango buri cyumweru imiryango ibanye nabi tukayiganiriza ndetse n’ibiyobyabwenge tukabimena mu gihe hagaragaye uwinangiye ajyanwa mu kigo ngororamuco ahava yisubiyeho iyo amazeyo icyumweru cyangwa bibiri azira ubusinzi no gukubita umugore ahava yikosoye”.
Mu karere ka Muhanga harabarurwa imiryango 590 ibanye mu makimbirane bimwe mu bigitiza umurindi ayo amakimbirane hazamo ubusinzi buza ku kigero cya 85,7%, kuticara ngo baganire kw’abagize umuryango biri kuri 85%,mugihe amakimbirane aturuka ku mutungo aza ku kigero cya 84%.
Yanditswe na Rachel Umwiza


text:
Inziga za caster zirimo ibintu byinshi bitandukanye, hamwe nibisanzwe ni nylon, polypropilene, polyurethane, reberi nicyuma.
1.Polipropilene Ikiziga Swivel Caster (Ikiziga cya PP)
Polypropilene ni ibikoresho bya termoplastique bizwiho kurwanya ihungabana, kurwanya ruswa, kurwanya ubukana, hamwe no kudashyira ikimenyetso, kutanduza, no kutagira uburozi, kimwe nibikoresho bidafite impumuro nziza kandi ntibizakurura ubuhehere.Polypropilene irashobora kurwanya ibintu byinshi byangirika, ukuyemo okiside ikomeye hamwe na hydrogène hydrogène.Ubushyuhe bukoreshwa buri hagati ya -20 ℃ na + 60 ℃, nubwo ubushobozi bwo gutwara buzagabanuka mubushyuhe bwibidukikije burenze + 30 ℃.
2. Nylon Ikiziga cya Swivel Caster
Nylon ni ibikoresho bya thermoplastique bizwiho kwangirika no kwangara, imiterere idafite impumuro nziza kandi idafite uburozi, hamwe nibikorwa byayo bitaranga ibimenyetso.Nylon irashobora kurwanya ibintu byinshi byangirika, ariko, ntibishobora kwihanganira ibinyabuzima bya chlorine hydrogène cyangwa ibisubizo byumunyu mwinshi.Ubushyuhe bukoreshwa buri hagati ya -45 ℃ na + 130 ℃, bigatuma ikoreshwa mugihe gito mugukoresha ubushyuhe bwo hejuru.Twabibutsa ariko ko ku bushyuhe bw’ibidukikije burenze + 35 ℃, ubushobozi bwo gutwara buzagabanuka.
3.Polyurethane Ikiziga Swivel Caster
Polyurethane (TPU) ni umwe mu bagize umuryango wa thermoplastique polyurethane.Irinda ubutaka, kandi izakurura ibinyeganyega hamwe nuburyo budashyizweho ikimenyetso, butarimo irangi.TPU igaragaramo ubukana buhebuje no kurwanya ruswa, kimwe na elastique idasanzwe, bigatuma ikoreshwa muburyo butandukanye bwibidukikije.Abakiriya barashobora guhitamo amabara ya polyurethane kugirango bahuze imikoreshereze isabwa, hamwe nubushyuhe bukoreshwa buri hagati ya -45 ℃ na + 90 ℃, nubwo twakagombye kumenya ko ubushobozi bwo gutwara bugabanuka kubushyuhe bwibidukikije burenze + 35 ℃.Ubukomere muri rusange ni 92 ° ± 3 °, 94 ° ± 3 ° cyangwa 98 ° ± 2 ° Inkombe A.
4.Gufata Polyurethane (CPU) Elastomer Ikiziga Swivel Caster
Gutera polyurethane elastomer (CPU) ni thermosetting polyurethane elastomer yakozwe hakoreshejwe uburyo bwo kuvura imiti.Ibiziga bikozwe ukoresheje ibi bikoresho birinda ubutaka, kandi bifite imbaraga nziza zo kurwanya abrasion, kurwanya ruswa no kurwanya imirasire ya UC, hamwe na elastique idasanzwe.Icyakora, twakagombye kumenya ko ibyo bikoresho bidashobora guhangana n’amazi ashyushye, umwuka, amazi, umwuka w’ubushuhe cyangwa umusemburo wa aromatiya.Ubushyuhe bukoreshwa buri hagati ya -30 ℃ na + 70 ℃, hamwe nigihe gito kugeza kuri + 90 ℃ mugihe gito.Ubukomezi bwa casting polyurethane elastomer nibyiza kubushyuhe bwibidukikije buri munsi ya -10 ℃ kandi ubukana ni 75 ° + 5 ° Inkombe A.
5.Gufata Polyurethane (CPU) Ikiziga cya Swivel Caster
Gutera polyurethane (CPU) ni thermosetting polyurethane elastomer yakozwe hakoreshejwe reaction ya chimique.Birakwiriye cyane cyane kubisabwa bigera ku muvuduko ntarengwa wa 16km / h, kandi abakiriya bashobora guhitamo amabara ukurikije ibyo basabwa.Ubushyuhe bwa porogaramu buri hagati ya -45 ℃ na + 90 ℃, hamwe nigihe gito ikoreshwa igera kuri + 90 ℃.
6.Gufata Nylon (MC) Ikiziga Swivel Caster
Gutera nylon (MC) ni plastike ya termosetting ikozwe hifashishijwe imiti, kandi akenshi iruta inshinge nylon.Igaragaza ibara risanzwe kandi rifite imbaraga nke zo kuzunguruka.Ubushyuhe bukoreshwa bwa casting nylon buri hagati ya -45 ℃ na + 130 ℃, nubwo bikwiye kumenya ko ubushobozi bwo gutwara buzagabanuka kubushyuhe buri hejuru ya + 35 ℃.
7.Foam Polyurethane (PUE) Caster Yiziga
Foure polyurethane (PUE), izwi kandi nka polyurethane ya microcellular polyurethane, igaragaramo ingaruka zikomeye iyo ikoreshejwe imbaraga nyinshi hamwe nigitutu cyumuvuduko, umutungo utaboneka mubisanzwe mubikoresho bya plastiki cyangwa reberi.
8. Ipine ikomeye
Ubuso bw'uruziga rw'ipine ikomeye ya reberi ikorwa no kuzinga reberi yo mu rwego rwo hejuru izengurutse uruziga rw'inyuma rw'uruziga rw'ibiziga, hanyuma ikabishyira mu bushyuhe bwo hejuru bukabije.Amapine akomeye ya reberi agaragaza uburyo budasanzwe bwo gukurura no kurwanya ingaruka, ubworoherane buhebuje, ndetse no kurinda ubutaka bukomeye no kurwanya isuri.Amabara akomeye ya rubber ipine arimo ibara ry'umukara, imvi cyangwa umukara wijimye, hamwe n'ubushyuhe bukoreshwa bwa -45 ℃ na + 90 ℃ hamwe n'uburemere bwa 80 ° + 5 ° / -10 ° Inkombe A.
9.Pasteri Yumuziga Caster
Ibiziga bya pneumatike birimo amapine ya pneumatike na tine ya rubber, byombi bikozwe hakoreshejwe reberi.Zirinda ubutaka, kandi zirakwiriye cyane cyane kubutaka bubi.Ubushyuhe bukoreshwa ni -30 ℃ na + 50 ℃.
10.Ibikoresho byoroshye bya Rubber
Ibikoresho byoroshye bya reberi birinda ubutaka, kandi ni ingirakamaro cyane mubihe bibi byubutaka.Ubushyuhe bukoreshwa ni -30 ℃ na + 80 ℃ hamwe n'uburemere bwa 50 ° + 5 ° Inkombe A.
11.Sintetike ya Rubber Ikiziga Caster
Ibikoresho bya sintetike ya reberi ikozwe muri thermoplastique rubber elastomers (TPR), ifite imikorere myiza yo kwisiga no guhungabana, nibyiza kurinda ibikoresho, ibicuruzwa hasi.Imikorere yacyo iruta iy'icyuma cyuma cya rubber, kandi nibyiza kubidukikije aho usanga amabuye cyangwa ibyuma.Ubushyuhe bukoreshwa ni -45 ℃ na + 60 ℃ hamwe n'uburemere bwa 70 ° ± 3 ° Inkombe A.
12.Antistatic Synthetic Rubber Wheel Caster
Antistatike synthique ya rubber yimashini ikozwe muri thermoplastique rubber elastomer (TPE), kandi igaragaramo imikorere irwanya static.Ubushyuhe bukoreshwa buri hagati ya -45 ℃ na + 60 ℃ hamwe n'uburemere bwa 70 ° ± 3 ° Inkombe A.
13.Icyuma Cyuma Cyuma Cyuma
Ibyuma bizunguruka ibyuma ni uruziga rwa caster rukozwe mubyuma byumukara wumukara wicyuma ufite ubushobozi bwo gutwara ibintu byinshi.Ubushyuhe bukoreshwa buri hagati ya -45 ℃ na + 500 ℃ hamwe n'uburemere bwa 190-230HB.
Igihe cyo kohereza: Ukuboza-07-2021


text:
Mu ntego z’Ikinyagihumbi za OMS(Objectifs de l’OMS pour la santé bucco-dentaire) bagaragaza ko hari indwara z’amenyo ziterwa n’ubukene. Kandi koko isuku y’amenyo irahenze cyane kuko isaba igihe n’ubushobozi bw’amafaranga bidafitwe na benshi.
Abarwana no kuramuka(survie)bajya kuyivuza nta garuriro, mbese nk’umurwayi uri hafi kunogoka. Hari n’abibwira ko iyo amenyo atabarya, ataba arwaye. Aba bibagirwa ko n’imodoka, bitewe n’akazi ikora, igomba gukorerwa « contrôle technique » ku gihe; n’ubwo na byo bikosha!
Nyamara, nk’uko tubikesha afriquefemme.com, hari uburyo busanzwe(naturelles) bwo kwita ku menyo hakoreshejwe imbuto nk’indimu(citrons zivanze n’amazi ku ngano imwe z’akayiko), inkeri cyangwa ibishishwa by’imineke (usirita ku menyo mu minota 2,ugategereza iminuta 15 mbere yo koza amenyo). Hari kandi na karoti(kuzihekenya zogeje neza)tutibagiwe ko n’abakurambere bacu bakoreshaga ivu cyangwa amakara aseye neza.
Abo indugu n’amazi yo mu Kivu cyangwa agatabi byahemukiye amenyo agahinduka nk’icyuma cyatonze umugese, nababwira iki? Naho abagendanaga Nyiramunukanabi mu kanwa(mauvaise haleine)uwo mutwaro uzahinduka amateka. Niba ushaka kumenya n’ibindi wakwifashisha, fata iminota mikeya wihitiremo:
https://www.youtube.com/watch?v=WISRPQDREpw
Mu rwego rw’iterambere, abagize ibyago byo kutagira amenyo atuma baseka ngo baberwe, bashakirwa uburyo bwo kuyahinduza no kuyagorora(orthodontie). Naho abo abuza ubuhwemo bakajya kuyakuza, bagomba guhabwa amahirwe yo kuyasimbuza(prothèses dentaires)cyangwa kuyakomeza(couronnoplastie).
Ese mu gihugu nk’u Rwanda bizashoboka mu gihe abaganga b’amenyo bakiri mbarwa(12 muri2013)batuburwa n’abanyamahanga 17?Muganga 1 niyita ku bantu barenze ibihumbi magana atandatu(600000)ba magendu bakura amenyo n’abavura ibyinyo ntibazahorana isoko? Bamwe babagana ngo kwa Magendu ni ho amenyo agura make, kuko umuti atanga ari ukuyakura, ni nde uzabarenganya?
Itariki ya 20 z’ukwa gatatu(20 mars)ni umunsi mukuru mpuzamahanga w’ubuzima bw’amenyo(journée mondiale pour la santé bucco-dentaire). Itegure hakiri kare, maze uzawizihize utanga ubuhamya bw’aho ugeze wisubiza umutamana.
P.B


text:
Uwashaka andi makuru yabaza Ibiro bishinzwe imibanire ya MICT no hanze
Arusha Terefone: +255 (0)27 256 5376
Lahe Terefone: +31 (0)70 512 5691
Imeyiri: mict-press@un.org
Iyi nyandiko igenewe itangazamakuru gusa. Ntigenderwaho mu mirimo ya MICT.
Urwego Rwashyiriweho Inkiko Mpanabyaha Mpuzamahanga (“MICT”) rwashyizweho n’Inama y’Umuryango w’Abibumbye Ishinzwe Amahoro ku Isi ku itariki ya 22 Ukuboza 2010 kugira ngo Urukiko Mpanabyaha Mpuzamahanga Rwashyiriweho u Rwanda (TPIR) n’Urukiko Mpanabyaha Mpuzamahanga Rwashyiriweho Icyahoze ari Yugosilaviya (TPIY) nizimara kurangiza manda yazo ruzazisimbure ku byerekeranye n’ububasha, imirimo y’ingenzi, uburenganzira n’inshingano zari zifite.


text:
Indangagaciro Zintungamubiri Zikonje Zumye Asparagus Yera
Ibisobanuro birambuye
Ibiranga ibicuruzwa
Amakuru Yibanze
Inyungu za Asparagus
● Ifasha Kurwanya Diyabete
Asparagus yerekanye ko ari intwaro ifasha kurwanya diyabete.Gufata asparagus biganisha ku nkari nyinshi no gusohora umunyu mu mubiri bifasha mukugabanya urugero rwisukari mumaraso.
Source Isoko rikomeye rya Antioxydants
Asparagus irimo antioxydants nyinshi zifasha mukurwanya radicals yubusa mumubiri, byagaragaye ko arimpamvu zitera indwara nka kanseri, ibibazo byumutima, nibindi.
Yongera ubudahangarwa
Asparagus mu ndyo ifasha mu kurwanya indwara ziterwa na bagiteri, kwanduza inkari n'imbeho bigatuma umubiri urinda umubiri.
● Birashobora gufasha Kurwanya Kanseri
Asparagus irimo Vitamine A, Vitamine C, Vitamine B6 hamwe na antioxydants ikomeye ifite akamaro kanini mu kubungabunga ingirabuzimafatizo no kurwanya kanseri.
Gutinda inzira yo gusaza
Asparagus ni imboga izwiho kuba irimo antioxydants, ifite ubushobozi bwo gutinda gusaza.


text:
Ibara ryibumba
Ibara ryibumba rikozwe muri sisitemu yamabara yisi hamwe nijwi ryoroshye kandi rishyushye.Ibyiyumvo byayo byoroshye kandi byoroshye , biguha atom ishyushye yumuryango mugihe cyizuba n'itumba.Gukoresha ibara ryibumba muburyo bwa swater ni binyuze mu bwoya-akazi , burambuye tekinoroji yo gukora igishushanyo cyiza.Undershirt , hejuru yo gukurura na karigani nibicuruzwa bimwe byibanda kumajyambere.
Gukoresha ibumba muri swater yumugore ikoresha hamwe no guhuza ibara ryisi kwisi kugwa no kwerekana imyenda.Gukoresha ibara rimwe sisitemu cyangwa ubushyuhe bwera butera ikirere gishyushye kugirango amabara yose akusanyirizwe.Moderi ya swater yibanda cyane kubishushanyo mbonera byibicuruzwa.Cube yimiterere yubaka isura nziza ishobora kumva neza.
Urudodo rukoresha ibihe bishya bya swater rwitondera cyane kugirango rugaragaze ibyiyumvo bishyushye byamabara yibumba ukoresheje velheti.Urudodo rukoresha Mohair na Mink mahmal rugenda ruba runini.Ubudozi bumwe na Maojinxiu bukeneye kwitabwaho cyane kuko bushobora gutera ibyiyumvo bibi.Igishushanyo cya swup acupuncture yimura ikigo kugirango yubake ibice bitatu-byinshinge.
Icyerekezo / icyerekezo
Ibishushanyo mbonera byibicuruzwa byibanda kumyumvire ya cashmere yarn , gukomera no kumva neza ibicuruzwa bimwe.Hagati aho , gukoresha ibisobanuro birambuye bikenera kwitabwaho cyane.Gukoresha uburyo bwo gucukura bishyushye bituma swater irushaho kumurika kandi ikagaragaza ubworoherane bwibara ryibumba munsi yizuba.Igice cyo kudoda imitako yerekana ubuhanga burambuye.Igishushanyo cya jacquard ya Demotic kuriyi moderi yubaka isura igezweho na geometrike.
Igicuruzwa gishyushye kimwe - - munsi
Gukoresha ibara ryibumba kumurongo wimbere uhimba ibicuruzwa byingirakamaro.Igishushanyo mbonera cyongera imiterere yoroheje kurwego rwo kugongana kwamabara or imitako yicyuma , gushushanya.Igishushanyo cya geometrike kuri swater byongera imyumvire.
Igicuruzwa gishyushye kimwe - - Kunyerera
Igishushanyo cyibara ryibumba kuri kunyerera rikora atome ishyushye ya atome mu gihe cyizuba nimbeho ukoresheje umugozi wuzuye.Igishushanyo mbonera cyiza cya glitter , geometrike nibindi bityo bikungahaze kumva iyi moderi.Gukoresha umusaraba udasanzwe utambutse wongeyeho imyumvire ya swater.Imiterere ya geometrike yerekana uburyo bugezweho kandi bworoshye kugaragara muburyo bwo gucukura bishyushye , kumva bihanga.
Igicuruzwa gishyushye kimwe - - Ibishishwa byimbitse
Igishushanyo cya swater yibyibushye cyitondera cyane kugirango habeho ibyimbye kandi bikomeye kandi byoroshye ukoresheje ubudodo nubudozi.Icyitegererezo cyoroheje H nigikorwa nyamukuru cyo gushushanya ibishishwa.Gukoresha uburyo bugoretse bwerekana ingano yo kuvura indabyo hamwe nudodo twinshi biba ngombwa.Imiterere ya geometrike ikora isura igaragara kandi ikongera igishushanyo cya swater.
Igihe cyo kohereza: Kanama-11-2022


text:
Urubyiruko rwo muri aka karere rwihaye umukoro wo kubakira ubwiherero abatishoboye batabufite mu rwego rwo gutanga umusanzu warwo mu kugabanya ibibazo bibangamiye imibereho myiza y’abaturage.
Ni igikorwa cy’iminsi 7 batangirije mu kagari ka Kibirizi umurenge wa Rubengera, kuri uyu wa 24 Ukwakira 2022.
Pascasie Nyirabukumba uri mu bahereweho bubakirwa, yabwiye IGIHE ko amaze imyaka ibiri atira ubwiherero mu baturanyi kubera ko ubwo yari afite bwasenyutse akabura ubushobozi bwo kubwiyubakira.
Ati “Nishimye cyane kuba aba bana baje kunyubakira ubwiherero. Nashakaga kujyayo kwiruka njya gutira abaturanyi.”
Nzayisenga Mamy uri mu rubyiruko rwitabiriye uyu muganda, yavuze ko urubyiruko rukwiye kumva ko gukemura ibibazo bibangamiye imibereho y’abaturage bitareba abayobozi gusa.
Ati "Ndashishikariza urubyiruko bagenzi banjye kugira umuco w’ubwitange kuko ibibazo bibangamiye imibereho myiza y’abaturage ntabwo ari abasaza n’abakecuru bazabikemura, nitwe tugomba kubikemura cyane ko ko turi imbaraga z’igihugu zubaka kandi vuba".
Ayinkamiye Claudine w’imyaka 19 yavuze ko bimutera ipfunwe kumva ko akarere atuyemo harimo abantu badafite ubwiherero nyamara harimo abasore n’inkumbi bafite imbaraga zakemura iki kibazo.
Ati “Icyatumye nitabira uyu muganda ni uko gukemura ibibazo by’abaturage bindeba, numva bimpesha ishema gutanga umusanzu wanjye mu gukemura ibibazo bibangamiye abaturage.”
Umuyobozi w’urubyiruko w’urugaga rw’urubyiruko rushamikiye kuri FPR-Inkotanyi akaba n’umukozi ushinzwe imyubakire mu karere ka Karongi, Niyigaba Aimable Camarade yavuze ko iki gikorwa cyo kubaka ubwiherero kizakorerwa mu mirenge yose y’akarere ka Karongi, aho bateganya kubaka ubwiherero 303.
Uru rubyiruko rwasabye ubuyobozi bw’inzego z’ibanze kurutera ingabo mu bitugu kuko mu kubakira abatishoboye ubwiherero hakenewe amabati, imisumari n’ibiti.
Uyu mwaka mu karere ka Karongi hari habaruwe ingo 324 zidafite ubwiherero, izimaze kubwubakirwa ni 21 hasigaye ingo 303.


text:
"Ntabwo Imana ijya gutira imbaraga ku wundi muntu ngo ibashe kudutabara"Dominic avuga ku ndirimbo ye nshya" Gwizimbaraga"
Yanditswe na: Ubwanditsi2021-03-31 20:48:44
Hari hashize igihe kinini Dominic Ashimwe atagaragara mu muziki, benshi batekereje ko atakiba mu Rwanda, abandi bakeka ko yaba yaramanitse inanga ye agasezera umuziki bucece.
Ashimwe wamenyekanye mu njyana z’indirimbo zihimbaza Imana yavuze ko kumara igihe kinini nta gihangano gishya ashyira hanze byatewe n’izindi nshingano yari afite mu muryango we yagombaga kuzuza.
Yagize ati “Ni njye mukuru mu muryango, byansabaga kwita ku bavandimwe banjye mu buryo buhagije, hanyuma kandi ndi umunyeshuri muri kaminuza ku buryo ngomba gukurikirana amasomo nta kujenjeka kugira ngo abanze arangire ajye ku ruhande bityo nzoroherwe no gukomeza umuziki neza nta nkomyi. Ntabwo naretse kuririmba, nta na gahunda mfite yo kubihagarika kuko ni umuhamagaro nitabye ntazuyaje, ndabikunda cyane.”
Ashimwe uri gusoza amasomo ye muri Mount Kenya University mu Ishami ry’Itangazamakuru n’Itumanaho, avuga ko yifuje kugenda gake mu rugendo rwo kwita ku muryango we, gukurikirana amasomo no gukora umuziki.
Ati “Nari kubifatanya n’umuziki bikemera ariko nta cyizere nari mfite ko byose byagenda neza uko bikwiye. Byari byiza gukora kimwe kikarangira nkabona gukora ikindi, ni bwo buryo nasanze butanga umusaruro wizewe kandi uhamye uzira kwicuza nyuma. Ntabwo Imana izaguhembera ko wakoze byinshi cyane, izaguhembera gusa uburyo wabikozemo niba bwari buhuje n’ugushaka kwayo.’’
Mu mikorere y’umuziki wa Dominic Ashimwe nkuko yagiye abitangaza mu myaka yo ha mbere, avuga ko kuririmba atabikora nk’umwuga umuha amafaranga y’imibereho ahubwo ko abikora nk’umuhamagaro gusa. Ibi bigaragarira ku cyemezo gikomeye azwiho ko atajya yishyuza ibitaramo bye ahubwo gahunda ye ni ukugeza ubutumwa ku ngeri zose z’abantu.
Icyo gihe yagize ati “Nahisemo kudakora muzika nyishakamo amafaranga ambeshaho ahubwo mpitamo gushaka akandi kazi kamfasha kubaho nk’abandi bose. Gukora ibi byari amahitamo yanjye gusa ntaho bihuriye n’ibindi undi wese yatekereza ko nagendeyeho. Nifuza ko ubutumwa bwiza ndirimba bugera ku ngeri n’inzego zose z’abantu: abakire n’abakene, abakomeye n’aboroheje…. Imana nishima kumpera umugisha mu murimo wayo izabinkorera ku bw’ubuntu bwayo gusa, ariko si cyo mpanze amaso.’’
“Nshishikajwe no gukora ibishoboka byose ngo ubutumwa ndirimba ntihagire n’umwe ucikanwa na bwo biturutse ku mpamvu iyo ari yo yose. Hirya y’ibi byose mbikiwe ingororano nziza zitangirika. Uko ni ko mbyizera.’’
Mu kiganiro na IGIHE, Ashimwe yavuze ko indirimbo ye nshya yayikoze agamije kwibutsa abantu gukora kw’Imana.
Yagize ati “Ntabwo Imana ijya gutira imbaraga ku wundi muntu ngo ibashe kudutabara, Oya! Uko yakwiyeretse mu bihe byashize, kwa kundi yitamuruye usumbirijwe ukayibona n’ubu iracyabishoboye kugutabara rwose kandi ibikora ku bw’ubuntu bwayo gusa nta kindi irebyeho. Ni Imana idahindurwa n’ibihe. Gwiza imbaraga z’umutima ukomere, Uwiteka ntajya ananirwa, ntasinzira ahora ari maso ku bwawe nanjye.”
Indirimbo “Gwiza imbaraga” yasohotse isanga izindi ndirimbo zirimo iyitwa “Ndishimye”, “Akadomo ka nyuma” na “Wambereye imfura” zizaba ziri kuri album ye nshya yise “Urufatiro”.
Reba hano indirimbo nshya ya Dominic Ashimwe yise “Gwiza imbaraga”


text:
Amakuru agera ku IGIHE avuga ko uru ruhinja rw’umuhungu rwasanzwe mu gitenge rufite ikigero cyiri hagati y’ukwezi n’igice n’amezi abiri.
Amakuru avuga ko umugore witwa Ntakobatagira Epiphanie, yarutoraguye ubwo yarimo yihitira hafi y’isambu ihinzemo ibishyimbo n’urubingo y’uwitwa Rumaziminsi.
Umunyamabanga nshingwabikorwa w’Umurenge wa Gakenke, Félicien Cyubahiro yabwiye IGIHE ko hamaze kuboneka malayika murinzi uzita kuri uru ruhinja.
Yagize ati “Twarujyanye kwa muganga ku Bitaro bya Nemba kugira ngo ruhabwe amata ndetse runashyirwe n’ahantu harurinda ubukonje kugira ngo turebe ko twaramira ubuzima bwarwo.”
Yongeyeho ko inzego z’umutekano n’ubuyobozi ziri gushakisha uwarutaye uretse ko ngo bigoye kuko abaturiye aho rwatoraguwe batamenye nyiri icyo gitenge rwari rwashyizwemo.
Cyubahiro yaboneyeho gusaba abakobwa baterwa inda kujya begera inzego z’ubuyobozi kugra ngo zibafashe aho kugira ngo ingaruka bahuye nazo baziture impinja babyaye nyuma yo gutereranwa n’ababa babateye inda.


text:
Rubavu: Urugaga rw’abagore rushamikiye ku muryango FPR Inkotanyi rwasabwe ikintu gikomeye
Kambogo Ildephonse, umuyobozi w’akarere ka Rubavu yasabye abagore bo mu rugaga rushamikiye ku muryango FPR Inkotanyi kugira uruhare mu kwigisha abaturage ibyiza byo kubyara bake bashoboye kurera.
Ibi yabigarutseho mu nteko rusange y’abagize urugaga, yateranye kuri iki cyumweru, tariki 20 ugushyingo 2022, ku cyicaro cy’umuryango mu karere ka Rubavu.
Kambogo yagize ati “Mwigishe abaturage bose bave mu myumvire yo hasi, kuko kubyara ni umushinga, babanze batekeze aho mwana bagiye kubyara batabipanze ingaruka ashobora kuzahura nazo mu minsi iri imbere.”
Akomeza agira ati “Tekereza icyo umwana uzamumarira, utazamutera agahinda nk’umunyamuryango wa RPF imvugo ijyane n’ingiro.”
Kambogo kandi yabasabye kandi kwirinda ubusinzi barushaho gushimangira indangagaciro, kugira ngo imitekerereze yabo idahinduka.
Kambogo asanga abagore aribo rufunguzo rwo kubyara bake, kuko akarere ka Rubavu gafite ubucucike buri hejuru y’i 1,200 kuri kilometero kare, aho usanga imiryango myinshi ifite abana barenga 7 mu gihe imiryango yabo iba itishoboye abana bakagorwa no kubona icyo barya bakayoboka umuhanda.
Ikindi kandi asanga iki kibazo kidakemutse Igihugu cyazahura n’ibibazo mu minsi iri imbere, dore ko aka karere ka Rubavu kaza mu dufite ubucucike bwinshi.
Aba bagore barashima intambwe imaze kugerwaho mu guteza umugore imbere, basanga kandi hari byinshi bagomba kugeraho mu gihe kiri imbere, nk’uko babitangarije abanyamakuru.
Iyi nteko rusange ibaye mu gihe Umuryango FPR Inkotanyi urimo kwitegura isabukuru y’imyaka 35 umaze ushinzwe.


text:
Gusubiza ho gahunda yo kwiga igitondo n’ikigoroba ni umwanzuro mwiza.
Nyuma yuko bihagaraye ko muri rusange hariho ukudindira mu myigire, ku banyeshuri bo muri amwe mu mashuri abanza, kubera ko batigaga amasaha ahagije, ugasanga hari abiga amasaha y’igitondo, abandi bakiga amasaha y’ikigoroba, Minisitiri w’intebe nawe yagaragaje ko hari ikibazo ndetse kididinza ireme ry’uburezi mu mashuri abanza, iki kikaba kigomba gukemuka byihutirwa.
Yagize ati “Mu mashuri abanza, abanyeshuri bamwe biga amasaha ane mu gitondo abandi amasaha ane nimugoroba kubera ikibazo cy’ibyumba by’amashuri n’abarimu bidahagije. Ibi bibangamira ireme ry’uburezi muri rusange.”
Minisitiri w’Intebe, Dr Ngirente, mu Ukuboza yabwiye Inteko Ishinga Amategeko ko mu gukemura iki kibazo hazubakwa ibyumba bishya by’amashuri 28,635 no guha akazi abarimu bashya mu mashuri abanza 18,016 mu gihe cy’imyaka itandatu iri imbere. Ibi bikazakemura iki kibazo cyo kwiga amasaha make ku banyeshuri, ndetse no kuvunika ku barimu babigisha.


text:
URUKUNDO NYARUKUNDO EP4: Cyuzuzo akubiswe n’inkuba
...Yakomeje kubitekerezaho ariko ntibyamaze kabiri kuko uko iminsi yo gusubira ku ishuri yegerezaga yakumburaga Umutesi ibyo gutekereza Igitego bikagenda bimuvamo.
Igihe cyo gusubira ku ishuri kigeze, Cyuzuzo yanyuze mu iduka ryo mu mujyi ryari rizwiho gucuruza ibikoresho by’ishuri byihariye utasanga ahandi, agura udukaramu tubiri tw’umweru inyuma, dushushanyijeho imitima ibiri y’umutuku inyuranamo, maze yerekeza i Butare.
Ageze ku ishuri yashyize ibikoresho bye aho yararaga, afata twa dukaramu tubiri adushyira ku mufuka w’ishati maze ajya kwicara hafi y’umuryango mugari aho abaza mu kigo binjiriraga. Yari ategereje ko umukunzi we aza ariko burinda bwira atamubonye, ajya kuryama umutima utari hamwe.
Bukeye amasomo yaratangiye, ariko Cyuzuzo yize adatuje, amasaha yo gusohoka ageze yerekeza mu ishuri ry’Umutesi kureba ko yaje, Umuraza bicaranaga amubwira ko ataraza.
Hashize iminsi itatu bafunguye, Cyuzuzo na bagenzi be bari bavuye mu myitozo kuri sitade Kamena, babona ivatiri y’umukara ihagaze imbere y’ikigo. Batarayigeraho, hasohokamo Umutesi, ako kanya umugabo wambaye amadarubindi wari uyitwaye na we avamo afungura inyuma akuramo ivarisi ayihereza Umutesi, amusezeraho maze Umutesi yinjira mu kigo, undi yatsa imodoka arataha.
Cyuzuzo ageze mu kigo akaraba bwangu, ahita ajya kureba Umutesi bajyana muri Kantine bafata agafanta maze babwirana amakuru y’ibiruhuko. Cyuzuzo yabwiye Umutesi ko yamubonye aza, undi agwa mu kantu ati: «Ariko uri umwana mubi, ubwo se iyo uza ugasuhuza marume.» Cyuzuzo ati: «Twari tukiri kure, twahageze yagiye.» Bakiri muri ibyo amasaha yo kujya mu ishuri gusubiramo amasomo aba arageze, barasohoka baragenda, Bageze imbere y’ishuri ry’Umutesi, Cyuzuzo aramubwira ati: «Umute, mperekeza ungeze ku ishuri ryange ndaguhemba.»
Umutesi ati: «Urampemba iki Cyuzu?» Cyuzuzo ati : «Wowe mperekeza urakibona.» Nuko aramuherekeza bagiye kuhagera Cyuzuzo arahagarara akora mu mufuka we akuramo agakaramu kamwe muri twa tundi agashyira mu mufuka w’Umutesi aramubwira ati: «Umute, ntuhite ureba ikirimo, urakireba ugeze mu ishuri. Sibyo?» Umutesi ati: «Amatsiko sinayakira Cyuzu.» Akora mu mufuka azamuye abona ni agakaramu keza gashushanyijeho imitima ibiri. Arishima maze ahobera Cyuzuzo, aramusezera asubira mu ishuri rye. Cyuzuzo yamukurikije amaso arenze na we arinjira.
Umutesi asoje ikiciro rusange, yagize amahirwe yemererwa kugaruka mu kigo ke yakundaga kuhakomereza ikiciro cya kabiri cy’amashuri yisumbuye. Byabaye umunyenga kuri we n’umukunzi we kuko urukundo rwabo rwari rumaze gukura.
Rimwe ku munsi wo gusura, Cyuzuzo yabwiye Umutesi ko nyina aribumusure, ndetse amusaba ko yaza kuba ahari bakabonana, Umutesi arabyemera. Uwo munsi Cyuzuzo yiriwe yicaye ku ntebe zabaga ziteye aho ababyeyi baganirira n’abana baje gusura. Bidatinze abona nyina araje. Umutesi na we yacungiraga hafi ndetse yahise ababona ariko yigumira aho yari yicaye. Cyuzuzo yarabutswe Umuraza amanuka agana aho abakobwa bararaga, aramuhamagara aramutuma ngo amubwirire Umutesi ko amushaka. Umuraza aragenda, hashize akanya aragaruka amubwira ko yamubuze. Cyuzuzo yamanutse ajya kubika ibikoresho nyina yamuzaniye, abona Umutesi yicaye aho abandi banyeshuri bari bategereje gusurwa bari bicaye. Ahita amuhamagara basubirana inyuma ajya kumwereka nyina, abasiga baganira ajya kubika bya bikoresho.
Cyuzuzo agarutse baganiriye akanya gato maze Umutesi aramubwira ngo arumva atameze neza namureke asubire aho yari ari kuko yumva ashaka akazuba. Cyuzuzo amusaba ko babanza bagaherekeza nyina, arabyemera. Baramuherekeje bamugejeje ku muryango baramusezera.
Bagihindukira, ya vatiri yazanye Umutesi aje ku ishuri iba iraparitse. Uwari uyitwaye n’ubundi ni wa mugabo wari wambaye amadarubindi ndetse Cyuzuzo yaramubonye ahita amumenya nubwo ubushize yamureberaga kure. Mutesi yayikubise amaso arijijisha yirebera epfo aho berekezaga, Cyuzuzo aramubwira ati: «Umute, uriya si wa nyokorume we?» Umutesi ati: «Uziko ari we we! Niba yambonye mu rugo sinzabakira pe.» Arakomeza ati: «Reka murebe ndaza kukubwira uko byagenze.» Mu gihe akivuga ibyo wa mugabo yari amaze guparika imodoka, asanganira Umutesi n’ubwuzu bwinshi aramuhobera aramugundira, undi asa n’uguye mu kantu.
Umugabo abaza Umutesi ati: «Ko utishimye Cherie? Ntabwo se wari unkumbuye?» Umutesi ati: «Nuko meze nk’urwaye Cheri.» Cyuzuzo wari uhagaze inyuma gato yumvise ayo magambo arazengerera abura icyo akora amanuka yerekeza ku nyubako bararagamo, ageze imbere bimwanga mu nda arahindukira abona Umutesi na wa mugabo binjiye mu modoka, acika intege, kugenda biramunanira yicara hasi ku butaka.
Abasore bari baturutse epfo bazamuka baje bihuta bamubaza icyo abaye ntiyabasubiza, baramuhagurutsa baramusindagiza bajya kumuryamisha. Cyuzuzo yararyamye akomeza kwibaza byinshi, kera kabaye atwarwa n’agatotsi arasinzira. Yakangutse ku mu goroba akanguwe n’urusaku rw’abanyeshuri bazaga gufata amakayi bajya mu ishuri kuko amasaha yo gusubiramo amasomo yari ageze. Yabwiye umuyobozi ushinzwe imyifatire ko atameze neza amwemerera gusigara aryamye. Iryo joro yaraye atagohetse atekereza ku maherezo y’urukundo rwe n’Umutesi burinda bucya.
Guhera uwo munsi Cyuzuzo yahoraga yigunze, ahantu bakundaga kwicara na bagenzi be batera ibiparu arahacika, kuburyo umuntu wese wari umuzi yahise abona ko hari ikintu cyahindutse mu buzima bwe. Rimwe na rimwe mu gihe cyo gusubiramo amasomo yabaga afite ikaye imbere ye ajijisha ngo arasoma, hashira akanya ugasanga yayubitsemo umutwe atwarwa n’ibitekerezo. Abari bazi Umutesi ntibigeze bashidikanya ku mpamu z’impinduka babonaga kuri Cyuzuzo kuko n’ubundi gushwana kwabo bari bagutegereje isaha n’isaha. Icyo gihembwe cyamubereye umubirizi.
Mutesi na we muri iyo minsi yacungaga uburyo bwose atahura na Cyuzuzo. Akava aho arara yinjira mu ishuri atareba ku ruhande. Mu kiruhuko cya saa yine yigumiraga mu ishuri, mu cya saa sita agahengera abandi bari kwinjira aho barira akigira kurya muri Kantini maze agahita asubira aho yararaga.
Abasore bakinanaga na Cyuzuzo bahoraga bamubaza ikibazo afite akababwira ko ntacyo, hashize iminsi batamubonana na Umutesi nk’uko byari bisanzwe batangira gukeka icyateye impinduka mu myitwarire ye. Umwe mu basore bakinanaga witwa Manzi yaramwegereye baraganira, Cyuzuzo amutekerereza uko byamugendekeye. Manzi abyumise aramwihanganisha amubwira ko akwiye kubyikuramo akiga ashyizeho umwete kuko yari atangiye no gutsindwa.
Cyuzuzo aramubwira ati: «Humura ubwo mbivuze ndaruhutse ubu namaze kubyakira.»
Manzi ati: «Rekana na we uzabona undi unamurusha ubwiza. Icyo nzicyo azabyicuza.»
Cyuzuzo aramusubiza ati: «Urakoze kumfasha kuruhuka mu mutwe no ku mutima, na ho ibyo kubona undi we nashaka azarorere ubu nta mwanya wange nakongera guta mu gakungu n’abakobwa.»
...Biracyaza
UMWANDITSI: RENZAHO Christophe
Art: Idi Basengo
Iyi nkuru izajya ibageraho buri wa mbere , ku wa Gatatu no ku wa gatanu
Uduce twabanje:
Umusogongero w’inkuru Ndende, EP1: URUKUNDO NYARUKUNDO
URUKUNDO NYARUKUNDO EP 2:Cyuzuzo arabutswe inkumi itagira uko isa !
URUKUNDO NYARUKUNDO EP 3: Cyuzuzo ararikocoye !
Ushaka gutera inkunga ubwanditsi bw’izi nkuru ndende, wabunyuza kuri 0788696317 cyangwa 0727696317


text:
Umuco
Itorero Imena rizasusurutsa ibirori byo kwizihiza umunsi mpuzamahanga w’ururimi kavukire
Itorero Imena Cultural Troupe niryo rizaririmba mu kwizihiza umunsi mpuzamahanga w’ururimi kavukire uzizihizwa tariki 21 Gashyantare 2018 mu Karere ka Rubavu. Buri tariki 21 Gashyantare nibwo isi yose yizihiza umunsi mpuzamahanga wahariwe kuzirikana ururimi kavukire. Insanganyamatsiko y’uyu mwaka iragira iti " Twimakaze Ikinyarwanda,...
Abategura Miss Rwanda basabye imbabazi nyuma y’uko abahatanira ikamba bakamiye mu tudobo
Nyuma y’uko hacicikanye amafoto y’abahatanira ikamba rya Miss Rwanda 2018 bakamira mu tudobo tuvamo isabune ya Omo (Nomi), abategura irushanwa rya Miss Rwanda basabye imbabazi. Amafoto yasohotse agaragaza ibihabanye n’umuco ngo siwo wari umugambi wabo. Kuri iki cyumweru tariki 28 Gashyantare 2018, nibwo abategura irushanwa banyujije ku mbuga...
Miss Rwanda 2018: Bakamiye mu kadobo ka ‘Omo’, abantu bagwa mu kantu
Abakobwa bari mu mwiherero bazatoranywamo uzambikwa ikamba rya nyampinga w’u Rwanda wa 2018 bakamiye mu kadobo kavamo ‘Omo’ , biba ikiganiro ku mbuga nkoranyambaga, abenshi bagwa mu kantu. Abakobwa 20 nibo bari mu mwiherero ubategura kuzahatana tariki 24 Gashyantare 2018. Umwiherero bari kuwukorera muri Hotel Golden Tulip mu Bugesera. Mu...
Isengesho ry’Umwami Mutara III Rudahigwa ubwo yaturaga u Rwanda Kristu Umwami
Umuhango wo gutura igihugu cy’u Rwanda Kristu Umwami, wabaye mu kwezi k’Ukwakira mu 1946, wabaye iminsi itatu yikurikiranya, kuva ku ya 26, 27 kugera ku ya 28 z’uko kwezi, ubera i Nyanza (ahazwi ubu nko muri Christ roi). Bivugwa ko ibyo birori byo byizihijwe mu buryo bukomeye kandi bunogeye buri wese, bikaba byari byitabiriwe n’abanyacyubahiro...
Ihuriro ry’abahanzi b’injyana gakondo ryamaze kubona abayobozi bashya
Ishakwe Gakondo Music Union, ihuriro ry’abahanzi nyarwanda baririmba indirimbo gakondo ryamaze kubona abayobozi bashya ndetse rinahindurirwa izina. Semanza Jean Baptiste uzwi cyane ku izina rya Jaba Star Intore ubu niwe muyobozi waryo. Ku cyumweru tariki 20 Mutarama 2018 nibwo hateranye inteko rusange y’abahanzi baririmba indirimbo gakondo....
’Undutira abandi’ na ’Humura Shenge’ , ibitabo byahogoje benshi biri kuboneka muri Made in Rwanda Expo
Kuva mu mwaka w’1995, iyandikiro ry’ibitabo bigenewe abana n’urubyiruko mu Rwanda, Editions Bakame, ryatangiye umurimo utari woroshye wo kwandika ibitabo by’abana n’urubyiruko mu rurimi rw’Ikinyarwanda. Muri byinshi banditse harimo ibitabo bitibagirana byiyanditse ku mitima y’ababisomye. Muri ibyo harimo ‘Undutira abandi ‘ na ‘Humura Shenge’. Abo...
Umusizi ukomeye muri Kenya agiye gukorera igitaramo i Kigali
Eric Onyango Otieno, umusizi ukomeye muri Kenya no mu Karere ka Afurika y’Uburasirazuba yatumiwe mu gitaramo cy’ubusizi i Kigali, giteganyijwe kuba mu mpera ku wa Gatandatu tariki 14 Ukwakira 2017. Ni mu gikorwa cyiswe ‘Poetic Fever’ cyateguwe n’abasanzwe bategura irushanwa rya ‘Kigali Itatswe n’Ubusizi’ riba buri gihembwe mu mwaka. Trans-Poesis...
Ku nkunga ya UNDP na RGB , Imena Cultural Troupe iri gutoza abana umuco mu bigo by’ amashuri – AMAFOTO
Ku nkunga y’ Ishami ry’Umuryango w’Abibumbye rishinzwe Iterambere (UNDP) n’urwego rw’igihugu rw’ imiyoborere, RGB, itorero Imena Cultural Troupe riri gutoza abana umuco mu bigo by’amashuri binyuranye. Abana bo mu bigo bya GS Byuma Imena cyo mu Karere ka Gicumbi, GS Nyamata Catholique na GS Akumunigo giherereye i Nyamirambo nibo bari kwigishwa muri...
Umwanditsi w’ibitabo, umusizi, umuhanga mu mitekerereze….Amateka ya Padiri Alexis Kagame
Padiri Alexis Kagame , umwalimu wa Filozofiya, umunyamateka, umwanditsi w’ibitabo, umusizi, umuhanga mu mitekerereze, abamuzi bakuru bavuga ko ariwe muhanga urenze abandi u Rwanda rwagize mu bijyanye na Filozofiya, amateka, ubusizi n’ubuvanganzo. Nyuma y’inkuru zinyuranye twari tumaze iminsi tubagezaho ahanini zigaruka ku mateka y’isi,...
Ibyihariye biranga ‘i Buhanga kwa Gihanga’, agace kabumbatiye amateka y’iyimikwa ry’abami
I Buhanga kwa Gihanga ni agace nyaburanga kandi gakorerwamo ubukerarugendo gaherereye mu Kagari ka Bukora, Umurenge wa Nkotsi ho mu karere ka Musanze aka gace kakaba kabumbatiye ibintu byinshi byarangaga umuhango wo kwimika Abami mu Rwanda rwo hambere. Ukimara kwinjira muri aka gace kagizwe ahanini n’ishyamba, utungurwa n’umutuzo udasanzwe...


text:
Ubuyobozi bw’Intara y’amajyaruguru bwasabye abayobora imirenge ariko cyane cyane ab’utugari kuko ari bo bari hafi y’abahinzi kubakurikirana umunsi ku wundi amakoperative yabo agakomera akabasha kugira ubushobozi bwo kugura umusaruro w’abahinzi bitabaye ngombwa ko bategereza kuko biri mu bituma bamwe muri bo banatekereza kubigurisha mu buryo bunyuranyije n’amategeko.
Ibi Guverineri w’iyi ntara Gatabazi JMV yabigarutseho kuri uyu wa kabiri tariki 3 Werurwe 2018 mu nama yagiranye n’abafite aho bahurira n’ubucuruzi bw’ibirayi ndetse n’abahagarariye inzego za Leta n’iz’umutekano, igamije kurebera hamwe ibibazo bikiri mu bucurizi bw’umusaruro w’ibirayi mu Ntara y’Amajyaruguru no gufata ingamba z’uburyo byakemuka burundu.
Guverineri Gatabaze yagaragaje ko bibabaje kuba amakoperative y’abahinzi yareguriwe gucunga amakusanyirizo y’ibirayi mu Ukuboza umwaka ushize kugeza ubu akaba ataragira ubushobozi bwo kugura umusaruro w’abahinzi adategereje kwishyurwa ngo nayo abone kwishyura abahinzi.
Twashatse kumenya ahaba harabaye intege nke dore ko Leta yashyize ingufu nyinshi mu kunoza ubu bucuruzi, maze uyu muyobozi adusubiza ati "Intege nkeya ziri mu bayobozi b’ubutugari n’ab’imirenge, ziri mu bashinzwe ubuhinzi n’abashinzwe amakoperative mu mirenge ariko turasaba ko ibyo bikemuka".
Avuga ko iyi nama wabaye umwanya wo kongera gusaba inzego ziba hafi y’abahinzi kurushaho kubaba hafi no kubafasha umunsi ku wundi, yagize ati "Turasaba abayobozi b’inzego z’ibanze mu tugari na ba SEDO babo ndetse n’abashinzwe amakoperative ku rwego rw’umurenge, bumve ko bagomba guherekeza amakoperative mu gutuma ashobora kugura umusaruro w’abaturage."
Akomeza agira ati "Hari amafaranga abahinzi bagombaga gutanga yo kwinjira muri koperative ndetse n’ayagombaga kuboneka igihe amakoperative yacuruzaga ibirayi ku musaruro uheruka, ayo yose yashoboraga gutuma amakoperative ashobora kugura umusaruro w’umuturage".
Yibukije kandi ko aba ba gitifu bahawe kuyobora mu duce tweramo ibirayi kubera iki kibazo, bityo rero ko nibananirwa gufasha amakoperative n’abahinzi bazabibazwa kandi ko byanabaviramo gutakaza imirimo.
Gusa asobanura ko hari uburyo bwatangijwe ku bufatanye n’ikompanyi y’Inkeragutabara yitwa APTC (Agro Processing Trust Corporation Ltd) ari nayo isigaye igura umusaruro w’ibirayi mu ntara y’Amajyaruguru, bwitezweho guca akajagari mu bucuruzi bw’ibirayi kuko igurira umusaruro amakoperative yose kandi abahinzi bagahita bishyurwa, avuga kandi ko bizatuma nta muntu uzongera kujya kugura ibirayi ku muturage, byose bizajya bigurwa na koperative y’abahinzi kuko haba hagamijwe n’inyungu ya kabiri, ati "Iyo koperative iguriye ibirayi umuturage ikazabigurisha ikungukaho amafaranga 6 ku kilo, ayo mafaranga ajya muri koperative abanyamuryango bakazongera bakayagabana bityo bakaba bishyuwe kabiri."
Atangiza inama, yihanangirije bikomeye abayobozi b’utugari abereka ko hari inshingano badakora, abaza buri umwe icyo yakoze kuri iki kibazo abenshi babura icyo berekana, ibi byatumye abwira itangazamakuru ko hagiye gushyirwa ingufu mu igenzura, yagize ati "Gufata ibyemezo ni byo ariko gukurikirana ishyirwa mu bikorwa niyo nshingano ikomeye".
Mu ijambo yabwiye abitabiriye inama, Guverineri Gatabazi yagarutse ku kuba icyo bakorera ari uko umuturage yishima, yagize ati "Igishimisha abaturage bacu ni uko bahinze bakeza kandi bakabona isoko, ntabwo rero umuyobozi akwiriye kuryama ngo asinzire mu gihe abahinzi bahinga ibirayi, bahinga ibigori, bahinga ingano bahinga ibishyimbo batishimye, kuko ntacyo waba umaze. Abaturage bacu hano ubuzima bwabo bushingiye ku buhinzi bw’ibirayi, ibigori, ibishyimbo, ingano, ibireti n’ibindi byera muri kano gace, buri muyobozi wese wo mu ntara y’amajyaruguru hakwiye kuba mu mutwe we harimo ko niba abahinzi bahinze bazabona imbuto, ifumbire, imiti, .. uko bigenda bikurikirana ni ibyo bigomba kuguhangayikisha, umunsi ibyo babibonye umutekano uzaba uhari, iterambere rizaba rihari".
Guverineri Gatabazi JMV avuga ko umuyobozi w’Akagari bitamunanira gukurikirana koperative imwe y’ibirayi ikarimo akayifasha uburyo yabona amafaranga ikagura umusaruro w’amanyamuryango bayo
Mu banyamabanga Nshingwabikorwa b’Utugari twagerageje gusaba kuganira na bo, bose banze kugira icyo babivugaho, bamwe ngo nta burenganzira bafite abandi ngo ntibari ’tayari’ kuvugana n’itangazamakuru ku buryo bitatworoheye kumenya ingamba batahanye ku byo basabwe n’ubuyobozi bw’intara.
Haravugwa ibibazo byo gutinda kwishyurwa
Mu bitekerezo n’ibibazo by’abakuriye amakoperative, hagarutswe ko hakiri imbogamizi y’amwe mu makoperative atinda kwishyurwa na APTC kandi yaratanze umusaruro, Nsabimana Jean Bosco ni Perezida wa koperative Tuzamurane yo muri Burera, yagize ati "Dufite ikibazo cyo kwishyurwa, tubaze ibirayi tumaze guha APTC kuva ku itariki ya mbere kugeza ku itariki 31 Werurwe, ni ibiro 468,825 bingana na miliyoni 68 n’ibihumbi 939 n’amafaranga 619, ayo tumaze kwishyurwa ni miliyoni 49 n’ibihumbi 141 na magana atanu, amafaranga atarishyurwa ni miliyoni 19 n’ibihumbi 298 n’amafaranga 119."
Nsabimana Jean Bosco, Perezida wa koperative Tuzamurane
Major Nicolas Bikorimana, wari uhagarariye APTC muri iyi nama, yasobanuye ko ubundi iyo koperative ibahaye ibirayi amafaranga ayigeraho ku munsi ukurikira uwo babiguriyeho, abatinda kwishyurwa bikaba bituruka ku bibazo bitandukanye birimo zimwe muri SACCO zibona amafaranga zigatinda kuyashyira kuri konti ya koperative, amafaranga amwe ayoba akazasubizwa kuri konti ya APTC kubera SACCO zitiranwa cyangwa amazina yazo atanditse neza n’ibindi, gusa ibi bikaba ari ibibazo biri kugaragara mu itangira ariko bigenda bikemuka.
Major Nicolas Bikorimana asobanura uko APTC yishyura amakoperative y’ibirayi n’inzira bicamo
Major Bikorimana kandi yasabye ko abazajya batinda kubona amafaranga bazajya bahita bamwihamagarira kuri nimero yabahaye akareba akabazo kabayeho bigakemuka vuba ku buryo nta kibazo cyo gutinda kubona amafaranga kizasubira kubaho.
Ingamba zo gufasha bahinzi kubona igiciro kitabagusha mu gihombo mu buhinzi bw’ibirayi zatangiye gukazwa mu mpera z’umwaka wa 2017, ni ikibazo cyahuje Minisiteri y’ubuhinzi n’ubworozi, iy’ubutegetsi bw’igihugu ndetse n’iyubucuruzi, hashyirwaho ibiciro ntarengwa ku birayi kuva ku muhinzi, ikusanyirizo, umucuruzi ndetse n’umuguzi ujya kubirya. Amakusanyirizo yari ay’abacuruzi basanzwe yegurirwa amakoperative y’abahinzi b’ibirayi kuko byari byagaragaye ko abacuruzi bahenda nkana abahinzi nk’uko na Minisitiri w’Intebe yabyiboneye tariki 22 Ugushyingo 2017.


text:
KU BWA KRISTO NZISHIMIRA INTEGE NKE ZANJYE
IBICE BYO GUSOMA: Zaburi ya 48; 2 Samweli 5:1-5, 9-11; 2 Abakorinto 12:2-10
Ndabasuhuje bene Data bakundwa. Imana ishimwe kubw’aya mahirwe yongeye kuduha yo gukoresha ikoranabuhanga kugira ngo tuganire ku ijambo ryayo. Mu butumwa bw’uyu munsi turaganira ku “GUCA BUGUFI”. Turibanda ku murongo wa 9 n’uwa 10 mu gice cya 12 cy’urwandiko rwa 2 rwandikiwe Abakorinto, ahagira hati: “Ariko arampakanira ati ‘Ubuntu bwanjye buraguhagije, kuko aho intege nke ziri ari ho imbaraga zanjye zuzura.’ Nuko nzanezerwa cyane kwirata intege nke zanjye, ngo imbaraga za Kristo zinzeho. Ni cyo gituma ku bwa Kristo nzishimira intege nke zanjye no guhemurwa, nzishimira n’imibabaro no kurenganywa n’ibyago. Kuko iyo mbaye umunyantege nke ari ho ndushaho kugira imbaraga.”
Ntibyumvikana! Ubundi tumenyereye ko abantu bishimira imbaraga zabo n’ibyiza bagezeho, kandi ugasanga bakunze kubyirata. Pawulo we yishimira “intege nke ze, guhemurwa, imibabaro, kurenganywa, n’ibyago”! N’ubwo bimeze gutyo ariko Pawulo nawe yigeze kubaho atewe ishema n’imbaraga, ubutware n’igitinyiro byamubashishaga gutoteza ubwoko bw’Imana. (1Tim 1:13) Igihe cyarageze ahura na Yesu amuhindura intumwa ye. (Ibyak 9:1-22) Kuva icyo gihe, Paul yateye umugongo iby’isi byose, ntiyongera kugira ikindi yirata usibye umusaraba wa Yesu: “Ariko jyeweho sinkiratana ikindi, keretse umusaraba w'Umwami wacu Yesu Kristo wateye ko iby'isi bimbera nk'ibibambwe, nanjye nkabera iby'isi nk'ubambwe.” (Abagal 6:14)
Si uko Pawulo yari abuze ibyo yakwirata. Yesu yamukoresheje ibikomeye birimo nko gukiza abarwayi no kuzura abapfuye. Ibi byajyaga kumutera kwishyira hejuru kuko hari n’igihe cyageze abantu bakajya bakeka ko Pawulo ari Imana. (Ibyak 14:8) Kugira ngo Imana imwereke ko ari umunyantege nke bityo bimurinde kwishyira hejuru kurenze ibikwiye, Pawulo ahamya ko yahawe uburwayi bwo mu mubiri yita “igishakwe”, agerageza kubusengera inshuro eshatu zose ngo bukire ariko biranga. (2Abak 12:7-9) Pawulo amaze kumenya iryo banga yaretse gukomeza gusenga asaba Imana ngo imukize icyo gishakwe, ahubwo atangira gushima Imana. Iyi migirire ya Pawulo itandukanye n’iy’abavugabutumwa bamwe bibwira ko bashobora gukoresha Imana ibyo bashaka, aho bashaka n’igihe cyose babishakiye.
N’ubwo Pawulo yari yarakoze ibintu bihambaye mu murimo wa gikristo, yemeraga ko ibyo yagezeho atabikeshaga ubushobozi runaka bwihariye yari afite maze bikamutera guca bugufi. (Abef 3:8). Kwicisha bugufi bishobora kutugora bitewe n’uko muri iki gihe isi iyobowe n’umwuka wo kurushanwa. Tukiri abana twatojwe kujya turushanwa n’abo tuvukana cyangwa abo twigana. Ababyeyi n’abalimu bahoraga batwumvisha ko dukwiriye guharanira ishema ryo kurusha abandi bose; mu byo dukora tukaba aba mbere. Ibyo ni ibintu byo gushimwa; ariko kandi dukwiye kubikora atari ukugira ngo abantu batwemere, ahubwo ari ukugira ngo twungukirwe n’umurimo dukora ndetse tugire n’icyo tumarira abandi. Umuntu atigenzuye neza, umwuka wo kurushanwa cyangwa kumva ko hari icyo arusha abandi ushobora gutuma yiyemera. Ashobora guterwa ishyari n’ubushobozi cyangwa inshingano abandi bafite. Mu Migani 28:22 hagira hati: “Umuntu w’ishyari ashakana ubukungu ubwira, kandi ntamenye yuko ubukene buzamugeraho.” Ashobora ndetse no kurarikira imyanya adakwiriye guhabwa. Kugira ngo yumvikanishe impamvu z’ibyo akora, ashobora gutangira kwitotomba no kuvuga abandi nabi; ibyo bikaba ari ibintu Abakristo bakwiriye kwirinda (Yak 3:14-16).
Intumwa Yohana yavuze ibya Diyotirefe wari waraguye mu mutego nk’uwo, agira ati: “Hari icyo nandikiye Itorero, ariko Diyotirefe ushaka kuba ukomeye muri bo araturosera. Ni cyo gituma ubwo nzaza, nzabibutsa ibyo akora n’uko atuvuga amagambo mabi y’ubupfu.” (3 Yoh 1:9-10) Nibyo koko umukristo ntabujijwe kurushanwa, ariko akwiye kubikora mu mwuka w’urukundo, kwicisha bugufi, kubaha abandi no kubazirikana. Abatazi Imana iyo bagize icyo bageraho bishimira imbaraga zabo. Twebweho dukwiye kuzirikana ko niba hari ibyo twagezeho cg dufite atari kubw’imbaraga zacu cg kuko hari icyo turusha abandi, ahubwo ari ubuntu Imana yatugiriye. (1Abakor 4:7; Abaf 4:13; 2Kor. 3:5). Nk’abakristo dukwiriye kwirinda kwishingikiriza cyane kubyo twagezeho kabone n’iyo byaba ari ibifitanye isano n’umulimo w’Imana. Ibyo twagezeho ntibikwiye kudutera guhinyura abandi ngo twumve ko tubarenze.
Hari umugani Yesu yaciriye abiyiringiye ubwabo bagahinyura abandi bose, agira ati: “Abantu babiri bazamutse bajya mu rusengero gusenga, umwe yari Umufarisayo undi, ari umukoresha w’ikoro. Umufarisayo arahagarara, asengera mu mutima we ati ‘Mana, ndagushimiye yuko ntameze nk’abandi b’abanyazi n’abakiranirwa n’abasambanyi, cyangwa ndetse n’uyu mukoresha w’ikoro. Mu minsi irindwi hose niyiriza ubusa kabiri, ntanga kimwe mu icumi mu byo nungutse byose.’ Naho uwo mukoresha w’ikoro ahagarara kure, ntiyahangara no kubura amaso ngo arebe mu ijuru, ahubwo yikubita mu gituza ati ‘Mana, mbabarira kuko ndi umunyabyaha.’Ndababwira yuko uwo muntu yamanutse ajya iwe, ari we utsindishirijwe kuruta wa wundi, kuko uwishyira hejuru azacishwa bugufi, ariko uwicisha bugufi azashyirwa hejuru.” (Luk 18:9-14). Salomo yaravuze ati: “Aho kwishima washimwa n'undi, ndetse n'umushyitsi ariko atari ururimi rwawe wishimisha. (Imig 27:2) Dukwiye guhora tuzirikana ko twese turi abanyantege nke kandi dukeneye ubuntu bw'Imana. Twirinde kuba nk'uriya mufarisayo ngo dushyire imbere kwivuga ibigwi. Ahubwo duharanire guca bugufi imbere y'Imana kugirango Imana ikorere mu ntege nke zacu. Imana idukoresha kurushaho iyo twemeye intege nke zacu. (2 Abakor 12:10)
Nta gihe cyiza cyo gusobanukirwa ko nta kindi cyo kwishingikirizaho uretse Imana kuruta iki gihe isi yose ihangayikishijwe na Covid-19. Iki cyorezo cyaje mu gihe isi yari ikataje mu kwishyira hejuru. Haba mu banyamadini, mu bategetsi b'ibihugu, mu bahanga, hari umwuka wo kwiyemera, kwivuga ibigwi, kugaragaza ko umuntu ashobora kubaho nta Mana. Iki cyorezo cyaje nk'igishakwe cyo kutwibutsa ko muntu ari umuntantege nke. Ibyo dukwiye kubyemera, aho kwirata imbaraga tukirata intege nke zacu. Iyo tumaze kwemera ko turi abanyantege nke nibwo Imana igaragaza imbaraga zayo. Kumanika amaboko tukemera ko dutsinzwe, ko ntawundi dufite wo kuturengera uretse Imana, nibyo dukeneye muri iki gihe cya Covid-19. Reka twibuke ko Yesu ariwe gisubizo cy’ibibazo by’isi ya none. Aho guhangayika no gukuka umutima tumwishingikirizeho. Ntabwo dukwiye gutaka nk’abatagira ibyiringiro cg abadafite Imana, ahubwo kuko tuziko Imana ariyo ya dukubise kandi ibaka ari nayo yo kutwomora, tuyishime, twemere intege nke zacu, imbaraga zayo zizatsinda Covid-19.
Amahoro Imana itanga aruta ayo umuntu wese yakwibwira ajye arinda imitima yanyu n’ubwenge bwanyu, kugira ngo mukomeze kumenya no gukunda Imana n’Umwana wayo Yesu Kristo Umwami wacu. Kandi umugisha w’Imana ishobora byose, Data wa twese, Umwana, kandi Umwuka Wera ube muri mwe, kandi ugumane namwe iminsi yose. Amina!
Arch. SEHORANA Joseph
C/o EAR/Diocese ya Shyogwe
B.P 27 Gitarama-Rwanda
Tariki ya 03/07/2021
WatsApp: 0788730061
Website: http://www.sehorana.com/
E-mail: sehojo2007@yahoo.fr
Last edited: 03/07/2021
Comments
-
Dear Ven . Joseph turagushimiye. Ukora neza kdi ndahamya ok uyu mubare Atari uw'ubusa ku Mwami Imana
- 1. Sebahire Marcel On 04/07/2021
Add a comment


text:
IGITABO CY’UMUBWIRIZA
Urebeye hejuru, kibi cyidafite umumaro. Cyigaragaza ishusho y’ubuzima ko ari ubusa no kwiruka inyuma y’umuyaga. Kenshi cyifashishwa n’abavuga ko nta Mana ibaho, ubundi cyigaragara ishusho nziza y’umugereki w’umunyabwenge bwisi, kuruta uko gishushanya ubwenge bwo kumenya Imana. Ariko imvugo nkizo zibuzemo inshinga “munsi y’ijuru” umwanditsi avugako ibyo umuntu ageraho byose atari Imana ibimuhaye ari ubusa. Ari igihe n’umwete bipfuye ubusa.
Mugihe ibisobanuro atanga yuko mungorane ariho umuntu ayoborwa mukwishimira ubuzima bwe, kuko ubuzima ari impano Imana itanga. Kandi umwanditsi asoza atanga ubutumwa ko buri muntu akwiye kubaha Imana no gukomeza amategeko ye, kuko ariwe uzahana ababi, akagororera abeza. (12:13,14)
Umwanditsi yiyita “umubwiriza” mwene Dawid, Umwami w’Iyerusalem, byagaragaye ko byanditswe na Salomo amaze gusaza, asubiza amaso inyuma mumasomo yakuye mubuzima. Salomo nkumuntu ukomeye, umutunzi, umunyabwenge yari mumwanya wo kuba yo kwiga, kumenya nkuko igitabo cye cyibyifuza.
Nyuma y’ijambo rigufi ry’iriburiro, umubwiriza akomeza avuga ubushakashatsi bwe ku bintu bitandukanye by’ubuzima: Ubumenyi, (1:3-11) ubwenge bw’Imana, ubwenge bw’isi (1:12-18) Ibinezeza (2:1-11) Gukora no gutunga ibintu (2:12-26) Ibitera urupfu (3:1-15) Ubutabera (3:16-4:16) Idini (5:1-7) Ubukungu 5:8-6:12) n’imyifatire myiza (7:1-12:12) iki gitabo uko kingana gihishura ibanga ry’ubuzima, gucika integer, kugubwa nabi, ariko ahamagarira abantu kuba munsi yubutware bw’Imana, kuyiringira no kuyizera biganisha kubwenge no kugira ubuzima bwo kunyurwa.


text:
Urandiko rwa mbere rwa Petero.
Petero niwe ya ntumwa yatengushye Yesu mw’ijoro ryo kugambanirwa kwe, ariko akaza kugarurwa n’umwami ubwe; kandi ku munsi wa Pantikote (Ibyak 2:38) ni Petero wahagaze arabwiriza, Isezerano rishya riravuka. Urwandiko rwe rwa mbere rwandikiwe abari abashyitsi n’abimukira, abakristo b’abayuda, abo byigeze ngombwa ko batatanira muntara zose z’I Roma, abanza abwira abababazwa kubwa Kristo, ijambo ryo kubabazwa rikorehejwe inshuro 16 mur’iki gitabo gito.
Petero avuga ukuntu Yesu atituye inabi abamubabaje (2:18-25) ahubwo akicisha bugufi imbere yucca imanza zitabera.
Igice cya gatatu kirimo ibijyanye n’ingo z’abashakanye, igice cya gatanu kirimo ibisa nibyo muri Yakobo 4 cyivuga uguca bugufi mu gihe uri mu bigeragezo cyangwa mu bikomeye.
Incamake y’igitabo cya 1Petero
I. Agakiza k’abizera (1:1-12)
II. Kwezwa kw’abizera (1:13-2:12)
III. Guca bugufi kw’abizera (2:13-3:12)
IV. Imibabaro y’abizera (3:13-5:14)


text:
Mu rwego rwo kugirango umubano wanyu urusheho kuba mwiza no kuzaba mwiza hari umuntu wese w’igitsinagabo adakwiye kubwira umugore cyangwa umukobwa bakundana.
1.Wakundanye n’ abagabo bangahe ?
Iki kibazo si ngombwa kukibaza umukobwa mukundana cyangwa umugore wawe, kuko nta mubare w’ abagabo wagenwe umukobwa cyangwa umugore agomba gukundana nawo, ngo wenda ube wabimubaza kugira ngo umenye ko yagejeje kuri uwo mubare. Iki kibazo abagore baracyanga kandi nta n’ icyo cyongera mu mibanire y’ abakundana.
2. Urashaka kunsura?
Akenshi umusore wasohokanye n’ umukobwa aba ashaka ko uwo mukobwa anamusura. Ni byiza kwirinda kumubaza iki kibazo ahubwo ukabimubwira mu buryo butari ikibazo kandi buha umukunzi wawe amahitamo. Uti ‘Si byiza ko ijoro turikesha turi hano’. Niba nanone ushaka kumuha gahunda y’ ubutaha mwari kumwe cyangwa mwavugana sibyiza ko urashaka kunsura kuko ahita akeka ko ushaka ko muryamana. Ikiza umubaza aho yifuza ko ubutaha muzahurira.
3.Urashaka guhura n’ umuryango wanjye ?
Kujyana umukunzi wawe mu rugo iwanyu ni ikintu cy’ ingeni mu rukundo. Gishobora no kugira icyo cyangiza mu rukundo rwanyu igihe umuryango wawe utari witeguye. Kubaza umukobwa niba ashaka ko uzajya kumwereka umuryango wawe byumvikana nko kubimuhatiriza. Aho kubimubaza wabimumenyesha ukamusaba ko azakubwira igihe azaba yiteguye.
4. Byari bimeze bite ?
Kuko muba mukundana ntabwo umukobwa atinyuka kukubwira ko bitagenze neza kuko aba adashaka kukubabaza, ikiza ni uko utegereza akazabikugaragariza.


text:
Umuyobozi (1/3)
– Bavandimwe nshuti zanjye numvise ibitekerezo byanyu none ndabasaba kunyumva, Inama n’ibiganiro ntabwo byizewe kuva tukiri muri aka gace kabi cyane, muri ubu butaka bw’umusenyi n’amabuye ntakintu kihamera n’ubwo yaba imyaka y’imvura. Uretse muri aya mapfa tutigeze tubona, n’igihe ki tuzashyira hamwe tukavuga ibituri k’umutima? Inka zirapfa zabuze ibyo kurya, ndetse natwe a’abana bacu vuba aha bizatugeraho, tugomba gushaka ikindi gisubizo kuko nibyo byaba byiza kandi byumvikana. ndatekereza ko byaba byiza tuvuye muri ubu butayu tukajya ahandi gushaka ubutaka bwiza kandi bufumbiye kuberako tutashobora kubaho nk’uko tubayeho.
Gusa abaturage bo muntara z’ubutaka butera bavugiye rimwe mu ijwi rirushye mu inama. Hehe kandi ryari bitandebye cyangwa ngo bikurebe, Ndatekereza. Ni ibyingenzi kunyizera kuko byabayeho ahantu runaka imyaka myinshi ishize kandi birahagije.
Mubyukuri, igihe kimwe natekerejeko nshobora kuzana iyi nkuru yose, ariko buhoro buhoro nikuye muri ibi bitekerezo by’imbura mumaro. Ubu ndatekereza ko ngiye guhuza ibyabaye n’ibyagombaga kuba ahantu runaka mugihe runaka ndetse sinagombaga muburyo bwose kuba narabikoze.
Abumva, n’isura yitonze, irushye kandi ituje, yijimye mbese bitumvikana, n’intoki zabo mumi kandara, mbese bigaragarako biteguye kumva ayo magambo, buri jambo ryatekerezwagako harimo maji, ubutaka bwiza cyane bwari igihembo ku indushyi bwagombaga gutanga umusaruro ukwiriye.
– Ari m’ukuri, Ari m’ukuri – bongorerana kubyavuzwe ku impande zose.
– Aha hantu ni ha…fi…? – utugambo twari twinshi mu impande zose.
– Bavandimwe! – undi atangira avuga mu ijwi risanzwe – tugomba kumvira iyi nama byihuse kuberako tutakomeza kugenda gutya. Twagerageje twe ubwacu ariko byose byari mubushobozi bwacu. Twabibye imbuto twagombaga kwifashisha nk’ibiryo, ariko imyuzure yaraje itwara imbuto n’ubutaka by’ahantu hahanamye bituma hasigara amabuye masa.
– Dukwiye kuguma hano iteka ryose kandi tugakora amanwa n’ijoro gusa kugirango dukomeze gusonza no kwicwa n’inyota, kwambara ubusa ndetse ko kutagira inkweto? Dukwiye kuzibukira tukareba ibyiza biruseho ndetse n’ubutaka bufumbiye aho gukora cyane bitanga umusaruro uhagije.
– Reka tugende! Reka tugende nonaha kuko aha hantu ntihakwiye kuba uwariwe wese! – Bongorerana kandi buri umwe atangira kwigendera adatekereje iyo agiye.
– Tegereza, bavandimwe murajyahe? – uwambere atangira kuvuga. – Ni ukuri tugomba kugenda, ariko Atari uku. Dukwiye kumenya aho tugiye. Naho ubundi byarangira twisanze mukaga aho kugirango twitabare. Ndatekereza twahitamo umuyobozi tuzajya twubaha twese kandi uzajya atwereka inzira inzira nziza kandi yahuranije.
– Reka duhitemo! Reka duhitemo umuntu byihuse, – byarumvikanye hose. Gusa ubu impamvu zaravutse ndetse n’impagarara. Buri muntu yaravugaga kandi nta n’umwe wumvaga. Batangira kwicamo amatsinda, buri muntu yivugisha nyuma n’amatsinda arashwana. Batangira kuvugana bakoresheje intoki, bavuga, bagerageza gushishoza, bakururana amaboko y’imyenda ndetse bagerageza guhosha urusaku bifashishije ibiganza byabo. nuko baza guhura nanone bakivuga.
– Bavandimwe! – bitunguranye byasubiwemom ijwi rikomeye ryumvikanye hose – ntidushobora kugera ku isezerana nk’iri. Buri muntu ari kuvuga dore nta n’umwe uri kumva. Reka duhitemo umuyobozi, n’inde muri twe twahitamo? N’inde muri twe wagiye imihanda bihagije? Twese turaziranye neza, nubwo njye ntakiyemeza cyangwa ngo ngire umwana wanjye umuyobozi hano. Ngaho mumbwire uzi umugenzi waho wicaye mugicucu ku impande z’umuhanda muri iki gitondo.
Bitonze, bose bahindukirira umushyitsi baramwitegereza kuva k’umutwe kugera k’umano.
Umugenzi w’iyaka iringaniye kandi wirabura ndetse udakunze kuboneka k’ubwanwa n’umusatsi we, yicaye kandi acecetse nk’ibisanzwe, y’umva ibitekerezo by’abandi, kandi akubita ikibando cye hasi ibihe n’ibihe.
– Ejo hashize nabonye umuhungu muto unanutse. Bari bafatanye ibiganza bamanuka m’umuhanda. Gusa ejoro ryashize uwo muhungu yaragiye gusa umushyitsi yarasigaye.
– Bavandimwe, mureke twibagirwe izi mburamumaro kugirango tudatakaza igihe cyacu. Uwariwe wese uvuye kure cyane n’ubwo nta n’umwe muri twe umuzi kandi bigaragara ko yagerageza kutuyobora. Niko mbyumva ni umunyabwenge cyane kuberako yicaye hariya acecetse ndetse anatekereza.
Uwariwe wese muri twe yakagombye kuba yarivanze mu ibyacu inshuro cumi cyagwa zinarenze ubu cyangwa yakagombye kuba yaratangiye ibiganiro n’umwe muri twe, ariko yari ahicaye igihe cyose wenyine kandi ntacyo avuga.
Mu ibyukuri, umugabo yicaye atuje kuberako ari gutekereza ikintu runaka. Nta kindi uretse ko asobanutse cyane, yayobora abandi agatandira gutekereza k’utazwi nanone. Buri wese yari yavumbuye ubuhanba buhambaye bwari muriwe, ikimenyetso cy’ubwenge buhanitse yari afite.
Ntagihe kinini cyane cyashize avuga, n’uko bumvikana ko byaba byiza babajije umugenzi uwariwe uko byagaragaraga. Imana yamwohereje kubayobora mu isi kugirango haboneke igihugu cyiza n’ubutaka bwiza. Yagombaga kuba umuyobozi wabo kandi bagombada kumwunvira no kumwubaha nta kibazo.
Bahisemo abagabo icumi bo muri bo bagombaga kujya kureba utazwi ngo bamusobanurire imyanzuro yabo kuri we. Iri tsinda ryagombaga kwerekana intege nke zabo bakamusaba kubabera umuyobozi.
Ni uko icumi baragenda bicisha bugufi, umwe muri bo atangira kuvuga uburyo ubutaka bwako gace butera, imyaka bahuramo n’amapfa n’uburushyi bwabo k’uburyo bose bibonabamo, arangiza muri ubu buryo bukurikira;
Izo mpamvu zaduteye kuva mungo zacu duta n’ubutaka bwacu tuzerera mwisi dushaka ahari ubuturo bwiza. Tubaye nkabagera kumwanzuro, birasa nkaho Imana yatugiriye impuhwe, ikakohereza kuri twe natwe kuri wowe, umugenzi wumunyabwenge ufite n’ubutunzi bwinshi – kugirango utuyobore kandi udukure mumakuba yacu. Mwizina ryabatuye hano bose, turagusabye ngo utubere umuyobozi. Aho uzajya, tuzagukurikira. Uzi inzira kandi wavukiye ahantu heza kubutaka bwibyishimo. Tuzakumvira kandi tuzubaha amategeko yawe yose. Urabikora, mugenzi wumunyabwenge, emera kugirango ucyize roho nyinshi gupfa, Uratubera umuyobozi?
Igihe bavugaga aya magambo binginga cyane, umugenzi wumunyabwenge ntanubwo yigeze yubura umutwe. Igihe cyose yagumye mumwanya umwe atanyeganyega nkuko bamusanze. Yari yunamye, yakambije impanga, ntiyagira icyo avuga. Yafatanga kunkoni ye rimwe na rimwe agatekereza. Barangije kuvuga ayo magambo yose, avuga buhoro n’uburakari atanyeganyeze ati:
– Ndabayobora.
– Twajyana nawe gushaka ahantu heza?
– Yego! – atubuye umutwe.
Akanyamuneza ni ibyishimo bigaragara mumaso he, ariko ntiyagira icyo abivugaho.
Abo icumi bose bishimira insinzi yabo, bongeraho ko ubwo aribwo bagiye kubona ubwenge uwo mugenzi afite.
– Ntabwo yigeze ava mumwanya yari arimo cyangwa ngo yubure n’ umutwe byibura ngo arebe uwaruri kumuvugisha. Icyo yakoraraga ni ukwicara atavuga no gutekereza. Namagambo yose twavuze nibisingizo, yavuze amagambo abiri gusa.
– Umunyabwenge wukuri! Ubuhanga bwimbonekarimwe! – batera agasaku hejuru bishimye mu impande zose bavuga bati “Imana ubwayo yatwohereje umumarayika ava mwijuru kugirango adukize”. Bose bemeraga badashikanya ko bazagera kuntego nibayoborwa nuwo muyobozi uwo ntacyintu cyo mwisi nacyimwe cyari gusaba. Bafata umunsi ukurikiraho ngo bapange uko ibintu bizagenda.


text:
Reba urutonde rw’Abameya batahiriwe n’umwaka wa 2018 bavuye ku buyobozi begujwe n’abandi beguye
Umwaka wa 2018 wabaye umwaka utahiriye abayobozi b’uturere ndetse n’umujyi wa Kigali,guhera mu ntangiriro zawo hagaragayemo ubwegure bwinshi butigeze bubaho mu mateka y’isi bw’abayobozi b’uturere.Aho abenshi muri abo bayobozi beguye ku bushake bwabo ku byo bise impamvu zabo ‘bwite’ abandi batererwa ikizere na njyanama z’uturere kubera imikorere yabo byagaragaye ko idahwitse.Iki gikorwa abenshi bagihaye izina rya ’Tour du Rwanda’.
Ruhango
Mbabazi Francois Xavier wari Meya w’akarere
Ku ikubitiro ku wa gatatu tariki ya 7 werurwe 2018,Komite nyobozi y’Akarere ka Ruhango yari igizwe na Mbabazi Francois Xavier wari Meya w’aka Karere, naTwagirimana Epimaque wari meya wungirije ushinzwe iterambere ry’ubukungu hamwe na Anonciata Kambayire wari meya wungirije ushinzwe imibereho myiza y’abaturage barirukanwe ku mirimo yabo ndetse n’imicungire mibi y’imari.
Aba bayobozi kandi ntibirukanywe gusa ku kazi ahubwo bahise bakurwa mu bajyanama b’aka karere, nk’uko byatangajwe na Perezida wa Njyanama y’Akarere ka Ruhango, Rutagengwa Gasasira Jerome.Icyo bazize ngo ni ubwumvikane bucye bwarangwaga muri iyi komite.
Umujyi wa Kigali
Nyamulinda Pascal, yeguye ku mirimo ye
Umuyobozi w’Umujyi wa Kigali, Nyamulinda Pascal, yeguye ku mirimo ye kuri tariki 11 Mata ku mpamvu ze bwite nyuma y’iminsi 418 ari kuri uwo mwanya.
Nyuma y’ibibazo byavuzwe mu miturire,umuyobozi w’ishami ry’imyubakire mu Mujyi wa Kigali Dr Alphonse Nkurunziza,yeguye ku mirimo ye kuri tariki 16 Gicurasi 2018.
Nyuma y’ukwezi n’iminsi 4 kuri tariki 25 Gicurasi 2018, Mme Rwakazina Marie Chantal wahabwaga amahirwe ni na we watorewe kuyobora umujyi wa Kigali.
Nyabihu
Uwanzwenuwe Théoneste
Umuyobozi w’Akarere ka Nyabihu, Uwanzwenuwe Théoneste na Visi Meya ushinzwe imibereho myiza y’abaturage na Mukansanga Clarisse, beguye ku mirimo yabo ku mpamvu ‘bwite’.Amakuru y’ubwegure bw’aba bayobozi yamenyekanye mu gitondo cyo kuri tariki 11 Gicurasi 2018 aho Uwanzwenuwe yemereye umunyamakuru ko yeguye ku mirimo ye.
Gusa bwambere kuri tariki ya 7 Werurwe 2018,Mugwiza Antoine wari umuyobozi wungirije ushinzwe ubukungu n’iterambere nawe yereguye ku mirimo.Akurikirwa na Ngabo James, Umunyamabanga Nshingwabikorwa w’Akarere ka Nyabihu yeguye ku mirimo ye kuri tariki 18 Mata.
Mu mwaka wa 2013/2014, Nyabihu yabaye iya 22, mu wa 2014/2015 nabwo iba iya 22, mu wa 2015/2016 iba iya 23. Mu wa 2016/2017 yabaye iya 24. Guhera muri 2011/2012, aka karere ntikazi uko kuza mu myanya y’imbere ya 20 bisa.
Rusizi
Harerimana Frédéric
Harerimana Frédéric wayoboraga Rusizi yeguye ku mirimo ye ku mpamvu yise “bwite” mu gitondo cyo ku Cyumweru, tariki ya 13 Gicurasi 2018.
Njyanama y’Akarere ka Rusizi yemeye ubwegure bw’uwari Umuyobozi wako, Harelimana Frederic, itora Kankindi Léoncie wari Umwungirije ashinzwe Iterambere ry’Ubukungu, kukayobora by’agateganyo.
Gicumbi
Mudaheranwa Juvenal
Umuyobozi w’Akarere ka Gicumbi Mudaheranwa Juvenal, n’abamwungirije aribo Umuyobozi w’Akarere Wungirije ushinzwe ubukungu n’iterambere, Muhizi Jules Aimbable n’Umuyobozi w’Akarere Wungirije ushinzwe imibereho myiza, Benihirwe Charlotte,bose begujwe ku mirimo yabo kuri tariki 25 Gicurasi 2018.Amakuru y’iyeguzwa ry’iyi Komite Nyobozi y’Akarere yemejwe na Guverineri w’Intara y’Amajyaruguru, Gatabazi Jean Marie Vianney na Njyanama yako.
Guverineri w’Intara y’Amajyaruguru, Gatabazi Jean Marie Vianney yemereye umunyamakuru ko ibyo kwegura kw’aba bayobozi aribyo ndetse akomoza ku cyatumye abo bayobozi basezererwa icyarimwe avuga ko ari ukubera imikorere idahwitse.
Bidakeye kabiri hatari hashira icyumweru,kuri tariki 1 Kamena,Sewase Jean Claude wari watorewe kuyobora by’agateganyo aka karere yareguye avuga ko agiye kwita ku manza nshinjabyaha arimo, atabifatanya no kuyobora akarere nk’uko byemejwe na Guverineri w’Intara y’Amajyaruguru Gatabazi Jean Marie Vianney.
Uyu yatowe nyuma y’iminsi itatu komite yako yegujwe none ku mugoroba wa tariki 31 Gicurasi yahise yandika ibaruwa y’ubwegure bwe.
Bugesera
Meya Nsanzumuhire Emmanuel
Umuyobozi w’Akarere ka Bugesera, Nsanzumuhire Emmanuel n’abamwungirije aribo ushizwe imibereho myiza y’abaturage, Uwiragiye Priscille n’Umuyobozi wako wungirije ushinzwe ubukungu, Ruzindaza Eric bose beguye ku mirimo yabo aho bashyikirije amabaruwa y’ubwegure bwabo, Inama njyanama y’aka karere kuwa Gatandatu tariki 26 Gicurasi 2018.
Uwiragiye Priscille yabyemereye umunyamakuru aho yagize ati “Ni ukuri, nyobozi yose yeguye, Meya na Visi Meya bose …Beguye ku mpamvu zabo bwite.” .
Nyagatare
Mupenzi George
Abayobozi b’Akarere ka Nyagatare bagizwe n’Umuyobozi w’Akarere Mupenzi George, Umuyobozi w’Akarere wungirije ushinzwe ubukungu Kayitare Didace na Musabyemariya Domitile wari ushinzwe imibereho myiza y’abaturage bose beguye mu gitondo cyo ku wa 30 Gicurasi 2018, ku mpamvu bise izabo bwite,
Nyaruguru
Bisizi Antoine yatorewe uyu mwanya muri Gashyantare 2016
Kuri tariki 31 Gicurasi 2018,Inama Njyanama y’Akarere ka Nyaruguru yeguje Bisizi Antoine, wari Umuyobozi wungirije ushinzwe iterambere ry’ubukungu muri ako karere, nyuma y’uko, iyi njyanama ikoze isuzuma igasanga adatanga umusaruro wifuzwa.Bisizi Antoine yatorewe uyu mwanya muri Gashyantare 2016.
Huye
Kayiranga Muzuka Eugene wari Umuyobozi w’Akarere
Komite nyobozi y’Akarere ka Huye yose yereguye mu gitondo cyo ku wa 31 Gicurasi 2018, Inama Njyanama y’aka karere yatereye icyizere Kayiranga Muzuka Eugene wari Umuyobozi w’Akarere, Mutwarasibo Cyprien wari Umuyobozi w’Akarere Wungirije ushinzwe ubukunga na Niwemugeni Christine wari ushinzwe imibereho myiza y’abaturage.
Perezida wa Nyanama, Dr Ngabitsinze Jean Chrisostome, yabwiye Umunyamakuru ko,mbere yo kwegura habaye inama igaragaza ibitagenda, abayobozi b’aka karere bananirwa kwisobanura, bituma bakurwaho icyizere, bava ku myanya yabo.Ibitagenda byagarutsweho,harimo kuba bataragiye bumvira inama z’Inama Njyanama, aho hari ibyo bikoreraga ku giti cyabo.
Avuga kandi ko inshuro nyinshi muri raporo y’Umugenzuzi Mukuru w’Imari ya Leta hagarukagamo ibintu bimwe, kandi kuva njyanama yatangira yarabibabwiye ko ibijyanye n’imishinga minini idindira, amasezerano agatinda, ntimare kabiri, bigomba gucika, ibyo rero byarabananiye kandi bananirwa no kubisobanura.
Muri Werurwe 2018, nyuma y’umwiherero wahuje abayobozi bakuru i Gabiro, Minisitiri W’Ubutegetsi bw’Igihugu, Francis Kaboneka, yari yavuze nk’uca amarenga yo gusezerera abayobozi bo mu nzego z’ibanze bafite imiyoborere mibi.
Icyo gihe yagize ati “Uyu munsi hari abo dufite bafite imyumvire itumvikana, abo ngabo mu gihe gito nibatisubiraho barafatirwa ibyemezo. Ibyo byo ndabikwijeje.”
Yarongeye agira ati”Icyo navuga kigiye gushyirwamo imbaraga, buri umwe ni ugukora inshingano ze atazuzuza akazibazwa, byaba ngombwa agafatirwa ibyemezo”.
Ibi bikomeje kwibazwaho na benshi aho bahaye izina iki gikorwa cyo kwegura no kweguzwa biri kuba ku bayobozi b’uture nka ‘Tour du Rwanda’dusanzwe tuzi ko ari umukino wo gusiganwa ku magare aho abakinnyi bazenguruka u Rwanda.None n’uku kwegura kuri kuzenguruka uturere hafi yatwose tw’igihugu bakabyita Tour du Rwanda.Reka tube dutegereje wenda uyu mubare w’aba bayobozi hashobora kwiyongeraho n’abandi.
REBA IBYO DUKORA NAWE WIFUZA KO TWAGUFASHA WATWANDIKIRA KURI EMAIL: Muhabura10@gmail.com
Yanditswe na Habarurema Djamali


text:
Hari ubwo umwana aba ari ahantu hashobora kuba hari za mikorobe (microbes) ukumva umuntu umureberera cyangwa umubyeyi we avuze ko ari kongera ubudahangarwa nk’aho izo mikorobe zishobora kugira umumaro mwiza.
Gusa ibi uyu mubyeyi aba avuga ntabwo biri kure y’ukuri kuko ubumenyi mu bya siyansi bugaragaza ko hari mikorobe nziza zifasha umubiri kuba wahangana n’indwara zitandukanye ndetse no gutuma ubwirinzi bwawo bukanguka.
Izi mikorobe twakwita ko ari nziza ushobora kuzisanga ahantu hose ku mubiri w’umuntu haba mu nda imbere n’inyuma ku ruhu n’ahandi, zikaba zikora umurimo wo guhangana na zimwe mbi mu kurinda ko zabangamira umubiri.
Mu kiganiro na IGIHE, Umwarimu muri Kaminuza y’u Rwanda mu ishami ry’Ubuvuzi, Dr Rujeni Nadine yavuze ko bene izi mikorobe zibaho kandi zifite umumaro, kuko ziba mu mubiri w’umuntu zitagamije kuwangiriza ahubwo zifite umumaro wo guhora zikangura umubiri kugira ngo uhore witeguye ikibi.
Dr Rujeni avuga ko umuntu agira ubwirinzi bubiri butandukanye; ubwo avukana n’ubwo atangira kugira amaze kuvuka bitewe n’ibyo ahura nabyo bibangamira umubiri bityo nyuma ukarema ubwirinzi bigendanye n’ibyo umubiri wahuye nabyo.
Ati "Niba Covid-19 yinjiye mu mubiri ikarenga izo nyirantarengwa (barrières), ubwo budahangarwa butangira kwirema ubwo, mu konka k’umwana hari izindi ahura nazo uko afata amafunguro, uko wakwirinda kose ntabwo byabuza ko hari mikorobe uhura na zo."
Akomeza avuga ko bene izi mikorobe ziba mu mubiri w’umuntu ariko zitagira icyo zitwara ahubwo zikawubamo kuko nta handi zaba ndetse zikaba zitunzwe n’ibyo umuntu arya ariko zitamucura.
Yemeza ko n’izi mikorobe zishobora no gufasha abashakashatsi mu gukora imiti y’indwara runaka, kuko n’indwara zitandura zifata abantu akenshi bifashije usanga ari uko bakunze kubaho mu buzima bubangamira izo mikorobe ubundi indwara ije yose ikazahaza umubiri.
Ati "Ubushakashatsi bwagaragaje ko abarwara izi ndwara cyane ari abafite imibereho iteye imbere mu buryo runaka, aho usanga barya ibintu bigabanya izo mikorobe mu nda, akanywa imiti ya "Antibiotiques" nyinshi zigira uruhare mu gupfa kw’izo mikorobe."
Antibiotiques ni mbi cyane kuko yica mikorobe mbi n’inziza itarobanuye. Usanga rero mu mara y’uwo muntu harimo mikorobe nke nziza, kuko nta biryo arya bituma amara agira uburyo bworohereza izo mikorobe kubaho.
Avuga ko bene aba bantu baba bazira ko hari ubwoko bwa za mikorobe babura mu mubiri wabo bigatuma niba indwara ije izahaza umubiri kuko ubwo bwoko bw’ubwirinzi buba butagihari.
Mu bihugu byateye imbere kubera kubura izi mikorobe, hari ubwo bamwe bafata imishinga yo kuzorora hifashishijwe ikoranabuhanga ubundi zikajya zishyirwa mu biryo nka za ’Yaourt’, hari n’ababikoramo ibinini bakabinywa kugira ngo za mikorobe ziboneke mu mibiri yabo.
Dr Urujeni ati "Iyo miti iragenda ikagarura urusobe rwa za mikorobe (microbiota), zigahangana na za zindi mbi (Pathogènes) zikazibuza kwinjira, zikanakomeza zikangura umubiri ukitegura ko hari ikintu kibi kiri hafi aho ku buryo umubiri nuterwa witabara."
Ubusanzwe mu isi habarirwa za mikorobe zitandukanye zirimo nka ’bacteries’ zitabarika kuko siyansi ivuga ko zingana na ’nonillion’ (umubare ukoreshwa n’Abanyamerika aho umubarwa 1 uba ukurikiwe na zeru 30).
Zigizwe n’izindi zo mu bwoko bwa fungi, archaea na algae, izi zose nizo zikoze urusobe ruzwi nka ’microbiota’. Umubiri w’umuntu ufite bene uru rusobe rungana na miliyari 1000 za mikorobe zituriye mu mubiri w’umuntu.
Izi mikorobe ziba mu muntu ziba ahantu hatandukanye bitewe n’umumaro wazo haba mu kanwa no mu mara. Iziba mu kanwa mu rurimi rw’Icyongereza ni izizwi nka ’oral microbiota’ izo mu mara zikitwa ’intestinal microbiota’.
Izi mikorobe zose n’ubwo zitaboneshwa amaso zikora umurimo ukomeye bitewe n’umwanzi umubiri ugize bityo zikaba zafasha cyane mu kurinda umwanzi aho yaba aturutse hose.


text:
Urushako ni kimwe mu cyiciro cy’ubuzima umuntu wese muzima aba agomba kunyuramo, aya mabanga tugiye kubagezaho ni bimwe wagenda witeguye guhura nabyo ku batarashaka cyangwa se bitagakwiye kugutungura ubaye warashatse (Warashinze urugo).
1. Umuntu wese mwashakana ugomba kumenya ko hari aho agira intege nke
Uretse Imana yonyine ni yo itagira intege nke kandi itibeshya mu byo ikora, umuntu wese rero agira imyitwarire y’ubutwari n’ubugwari muri we, aha umuntu mubana cyangwa mwitegura kubana ugomba kumenya ko hari aho agera akaba umunyantege nkeya, igihe cyose uzita ku makosa ye nta kubabarira bizakubera nk’igihu gituma utakongera kubona ibyiza akora.
2. Umuntu agira ahahise habi
Mu buzima tubamo duhura n’ibyiza n’ibibi, kwihangana, kurenzaho, kubabarira no kudacika intege bikaba intwaro yagufasha gukomeza kubaho mu buzima, umunyarwanda ati ’’Uwavuga ay’inzuki ntiyarya ubuki’’, umuntu agira amateka yamuranze atari meza, kandi yamukomerekeje bihagije ku bw’amahirwe Uwiteka akagenda amuhisha ngo ataba igitaramo aho ageze hose, nibwo hari abo binanira bakiyaka ubuzima n’abandi bakomeza kubaho na nyuma yo gushengurwa n’abo bari bubakiyeho, aha abayahuje cyangwa abihanganirana nibo barambana.
Nta muntu uba Malayika, kugarura ibyahise mu ncyuro no kuninurana ni ikosa ryangiza umubano, ibyahise biba byarahise mugomba kubabarirana ubuzima bugakomeza kuko amateka ntiwayahindura.
3. Buri rugo rugira imbogamizi zarwo.
Ubukwe bwose uzabona buriya siko bwahoze bwubakiye ku ndabo z’iroza, ubukwe bwose bwiza buba bwarahuye n’imbogamizi karundura byabaga bimeze nk’itanura ry’umuriro, ababyihanganiranamo nibo bambikana iz’urudashira naho uwumva agakomye akava mu rukundo ahora atunga agatoki abandi agashengurwa no kubona urungano rwakomeje umutsi rushinjagirana ivara nta muvundo kuko baba biyemeje kubabarirana muri byinshi banyuranyemo n’ibyo bagiye kunyuramo.
Urukundo nyakuri rugaragara mu bibazo abakundana bagirana iyo batabinyuranyemo ngo bashwane biyunge, iyo bije babana bamwe bahitamo kwigendera urugo rugahita ruhirima cyangwa wabona ingeso wahishwe itamaje uwawe cyangwa igutamaje bagahitamo kwamburana ubuzima, niba utarashaka haranira kwiyunga na mugenzi wawe koko niba umukunda murwanire urukundo rwanyu kugeza mushagawe n’inshuti n’imiryango, niba warashatse wishiturwa na gato ngo utere rwaserera ongera wibuke ibyo warahiriye ku munsi w’ubukwe.
4. Gushinga urugo ni nko kujya ku rugamba.
Igihe wiyemeje gushinga urugo, kenyera ukomeze uhangane n’umwanzi mu rukundo, uwo nawe ni: Ubujiji, kudasenga, kutababarira, kudakurwa ku ijambo (byo bita gufunga umutwe), gucana inyuma, kurarikira, kugereranya uwo mwashakanye n’abandi, kwicuza, kunena, ubunebwe, agasuzuguro n’ibindi, uba ugomba guhinduka kugira ngo byorohere mugenzi wawe kukwitaho naho iyo ugiye utsindwa na bariya banzi, ahazaza h’urugo haba hakendera.
5. Buri rugo rutandukanye n’urundi
Nta bara ingo zose zihuriyeho, buri rugo rugira ibara ryarwo bijyanye n’uko abiyemeje kurushinga bashaka ko rusa. Ntuzagereranye ubukwe bwawe cyangwa urugo rwawe n’urw’undi wese. Kwirinda guteshwa umutwe n’urugo cyangwa ubukwe ugomba kwiyakira no kwihangana ahubwo ugaharanira gukora cyane ngo ejo habe heza, biba akarusho mufatanyije mugasenyera umugozi umwe.
Ni inama z’umwanditsi


text:
Mugihe tuba dusoje umwaka twinjiye muwundi mushya, biba ari ikimenyotso cy’ibyiringiro byinshi by’uko tuzabona ibyiza. Niba 2019 kuri bamwe warabaye umwaka utoroshye ntagushidikanya ko 2020 uzaba umwaka usharira kuri benshi, hari n’abatazatinya kuwita imfabusa. Hari impungenge rero ko nyuma y’uyu mwaka bamwe mu bakristo bashobora kuzatera Imana umugongo bahugiye mugushaka byinshi byabibagiza 2020. Ariko nigute Umukristo yazabaho nyuma y’uyu mwaka Kandi adateyeImana umugongo?
Icyorezo cya COVID-19 cyakomye mu nkokora gahunda nyinshi z’abantu bari barateguye muri 2020.nubwo ari umwaka wari watanzwemo amasezerano kuri benshi, kuri ubu bigaragara ko ari umwaka utoroshye kubantu hafi ya bose. Benshi bazahura nubuzima budashidikanywaho, bw’ibibazo ibura ry’akazi, kwiyitaho kurenza kwita ku bandi, ibibazo byubukungu, muri make inzozi za benshi zashegeshwe bikomeye n’icyorezo cyateye isi guhera mu mpera za 2019 by’umwihariko 2020. Benshi baravuga ngo “nzubura umutwe 2020 irangiye”.
Si igitangaza ko bamwe barimo kwisanga muri 2020 bagenda mu kibaya cy’igicucu cy’urupfu Dawidi avuga muri zaburi ya 23. Ikibaya cy’igicucu cy’urupfu ntabwo ari ahantu runaka ahubwo ni ahantu hijimye; ahantu h’umwijima mwinshi n’akaga cyangwa se ibihe biruhije umuntu aba ari kunyuramo. Aha ni ahantu umuntu atakwifuza gusura. Niba rero 2020 warakubereye nk’icyibay cy’igicucu cy’urupfu haricyo wakora kandi ukagumana n’Imana mu yindi myaka izakurikira uyu. Mugihe uhuye n’iminsi y’umwijima kandi igoye, wakora iki?
Emera ko ukwiye gufashwa:
Ubusanzwe abantu benshi ntibakunze kugaragaza ibibazo byabo, bakunze kwiyumanganya kandi koko nibyiza kumenya gutuza mu kibazo,umuntu akiga uko yarwanira urugamba imbere mu mutima kandi acecetse. Ariko nanone sibyiza guheranwa n’ibibazo, hari umugani w’ikinyarwanda uvuga ngo “ Ahari abantu ntihakwiye gupfa abandi” muri Bibiliya mu mu gitabo cy’Imigani havuga ko umuvandimwe avukira gukura abandi mu makuba( imigani:17,17) ibi birasobanura neza ko hari abantu bashobora ku kumva igihe urimo guca mu bihe bikomeye kandi bigoye.
Nubwo Imana ariyo ibakora ku mitima yabo bikabatera kuba baguha ubufasha runaka, ariko ningombwa ko nawe ubereka ko wifuza gufashwa,ntabwo ari buri wese uzabwira ko ufite ibibazo, Imana nayo irahari ngo iguhuze n’abagufasha muri urwo rugamba urimo kurwanira mu gikombe cy’igicucu cy’urupfu.
Jya usenga kandi utuze:
Abantu benshi dukunze kugerageza kwigira, tugashaka uburyo bwo gukemura ibibazo byacu dukoresheje imbaraga zacu. Turaryama nijoro tugatekereza kwishakira inzira zo kubikemura,Ntako tutagira ngo tugerageze kwikura mu ntambara n’ibihe bitugoye tuba turimo ,ariko igitangaje nuko hari igihe twishyiraho imitwaro irengeje ubushobozi bwacu. Ni ukugerageza gucunga ibirenze ubushobozi bwacu. Iyo urimo kunyura muri iki kibaya cy’igicucu cy’urupfu ni ngombwa kumenya ko ntacyo wakwishoboza.
Nibyiza kwibuka ko igihe twahuye n’ibibazo bidusaba ubushobozi buturenze, nk’amafaranga, ibibazo mu by’imibanire mu muryango, intamabara zo mu kazi, uburwayi...mu gihe rero urimo kunyura mu gikombe cy’igicucu cy’urupfu, ni ingenzi cyane kumenya ko ukwiye guhindukirira Imana, ikaba ariyo yonyine ibyikemurira. Nukora ibi bizagufasha kuruhuka kubera ko uzaba wikuyeho umutwaro, wumva ko wishyize mu biganza by’ushoboye kukuruhura, ni Imana yuje urukundo.
Gira icyerekezo:
Niba igice kimwe cy’ubuzima bwawe kiri mubibazo ntukirengagize ibindi bice byose, urugero niba akazi kawe bitarimo kugenda neza, ntukirengagize umuryango wawe. Zirikana ko uzakomeza kugira umuryango wawe nyuma yuko ugira ibibazo byo kubura akazi. Niba urushako rwawe rugeze habi, ntukongere ibibazo byawe wirengagije ubuzima bwawe, menya ko nanyuma y’ibibazo byo murugo rwawe uzakomeza kugira ubuzima, kandi wizere ko bizagira iherezo. Dawidi avuga “kunyura mu kibaya cy’igicucu cy’urupfu” ntabwo avuga gutura mu kibaya cy’igicucu cy’urupfu.Wikwemera rero ko urwo rugamba urimo kurwana uyu munsi rwashyira ubuzima bwawe bwose mu bibazo.Hazagera igihe ubisohokamo.
Zirikana ibihe wanyuzemo
Gira aho ubika amateka y’ibibazo wanyuzemo,haba mu nyandiko cyangwa ahandi kuko iyo usohotse hakurya yikibaya cyigicucu cyurupfu, uzagira igihe cyo guhamya ibyo wanyuzemo, uzabisangize abandi bashobora kuba banyura mu bihe nk’ibyo wigeze gucamo. Ikindi bizagukomeza no mu masengesho yawe bitewe n’ibihamya bifatika wakuye ku mana, uzajya uzirikana ko byose Wabasha kubigeraho.
Gira kwizera:
Ni byiza ko nk’abakristo twemera ko tuba mu isi y’icyaha kandi yangiritse. Tugomba kuzirikana ko tutari hejuru y’imibabaro kuko nuwo twizeye yababajwe kuturenza, icyakora yadusezeranyije kutuba hafi kandi akadukiza. ( abaheburayo 2:18) Zirikana ko hariho inkuru nziza kurenza ibibihe urimo kunyuramo.Ikindi dutegereje umunsi Imana igiye guhindura ibintu byose bishya; tukizera ndetseko no mu mwijima w’iminsi harimo na 2020,hariho impamvu y’ibyiringiro.
Source:Chritian today.com
[email protected]


text:
Ivanjili ya Mutagatifu Luka 20,27-40
Abasaduseyi bamwe begera Yezu, ba bandi bavuga ko kuzuka bitabaho. Baramubaza bati “Mwigisha, dore Musa yatwandikiye iri tegeko ngo “Umuntu napfa asize umugore batabyaranye, umuvandimwe we agomba gucyura uwo mugore, kugira ngo acikure nyakwigendera. Habayeho rero abavandimwe barindwi; uwa mbere ashaka umugore maze apfa batabyaranye. Uwa kabiri aramucyura, n’uwa gatatu aramucyura kimwe n’abandi. Bose uko ari barindwi bapfa badasize abana. Hanyuma wa mugore na we arapfa. Ubwo se igihe cy’izuka uwo mugore azaba uwa nde muri abo, ko bose bamutunze uko ari barindwi?” Yezu arabasubiza ati “Ab’iyi ngoma ni bo bagira abagore cyangwa abagabo. Naho abo Imana izasanga bakwiye kugira uruhare ku bugingo buzaza no kuzuka mu bapfuye, bo ntibazagira abagore cyangwa abagabo. Ntibazaba bagipfuye ukundi, kuko bazaba bameze nk’abamalayika; babaye abana b’Imana koko babikesha ukuzuka. Naho iby’izuka ry’abapfuye, Musa na we yabitwumvishije igihe yari yibereye imbere y’igihuru kigurumana, akita Nyagasani ngo ‘Imana ya Abrahamu, Imana ya Izaki n’Imana ya Yakobo.’ Nta bwo rero ari Imana y’abapfuye, ahubwo ni iy’abazima. Koko bose ni Yo babereyeho.” Abigishamategeko bamwe baramubwira bati “Mwigisha, uvuze neza.” Nuko baherukira aho ntibatinyuka kugira ikindi bamubaza.